САҲОБИЙЛАРНИНГ ФАЗЛИ ? – .:: Xadicha.uz\n«Саҳобий» сўзи араб тилида «суҳбатдош», «сафдош», «тарафдор», «ҳамроҳ» каби маъноларни англатади. Муҳаддислар истилоҳида саҳобий бу,-«Расулуллоҳни кўриб, имон келтирган ва мусулмонлик ҳолида вафот этган кишидир» дейишган.. Шунингдек, ҳали балоғатга етмаган бўлса-да, гапга тушуниб унга жавоб бера оладиган ёш бола ҳам саҳобий ҳисобланган. Масалан, Расулуллоҳни ўспиринлик чоғида кўрган Али ибн Абу Толибнинг ўғиллари Ҳасан ва Ҳусайн, Маҳмуд ибн Рабиъ кабилар ҳам саҳобийлар қаторида зикр этилади. Бу, муҳаддислар фикри билан айтганда энг ишончли таърифлардан ҳисобланади.\nБарча саҳобийлар Қуръони карим ва Расулуллоҳ (соллаллоҳу алайҳи васаллам)нинг эътирофларига кўра, «одил» («адолатли», «ростгўй») кишилар ҳисобланади. Бу борада ҳеч ким, хусусан, муҳаддислар, фақиҳлар ва усулул фиқҳ олимлари ва бошқалар ихтилофга бормаганлар. Шунинг учун уларнинг адолати ҳақида баҳс юритилмайди.\nСаҳобийларнинг фазли борасида Қуръони каримнинг бир неча сураларида оятлар келган. Жумладан:\n«Фатҳ» сураси 29-оят: «Муҳаммад Аллоҳнинг расулидир. У билан бирга бўлган (мўмин)лар кофирларга қаҳрли, ўз ораларида (мўминларга нисбатан) эса раҳм-шафқатлидирлар. Уларни (мудом) рукуъ ва сажда қилаётган ҳолларида кўрарсиз…».\n«Ҳашр» сураси 8-9 оятлари: «(У ўлжалар яна) ўз диёрларидан ва мол-мулкларидан ҳайдаб чиқарилган камбағал муҳожирларникидир, зеро, улар Аллоҳдан фазл ва ризолик истайдилар ҳамда Аллоҳ ва Унинг пайғамбарига ёрдам берадилар. Айнан ўшалар (имонларида) содиқдирлар. Улардан (муҳожирлардан) илгари (Мадинадек) диёрда яшаган ва имонни сақлаганлар (ансорлар) эса ўзлари (ёнлари)га ҳижрат қилиб келган кишиларни суйгайлар ва дилларида уларга берилган нарса (ўлжалар) сабабли ҳасад сезмаслар ҳамда ўзларида эҳтиёж бўла туриб, (эҳсон қилишда бошқа муҳтожларни) ихтиёр қилурлар. Кимки ўз нафси бахиллигидан сақлана олса, бас, ана ўшалар (охиратда) нажот топувчидирлар».\n«Анфол» сураси 74-оят: «Имон келтирган, ҳижрат қилган ва Аллоҳ йўлида (ёвга қарши) курашганлар ҳамда (муҳожирларга) жой бериб ёрдам қилганлар, айнан ўшалар ҳақиқий мўминдирлар. Улар учун мағфират ва фаровон ризқ бордир».\n«Фатҳ» сураси 18-оят: «(Эй Муҳаммад!) Дарҳақиқат, Аллоҳ мўминлардан – улар дарахт остида Сизга байъат (қасамёд) қилаётган вақтларида – рози бўлди. Бас, У уларнинг дилларидаги нарса (садоқат)ни билиб, уларга хотиржамлик туширди ва уларни (Хайбар жангидаги) яқин ғалаба билан мукофотлади».\n«Тавба» сураси 100-оят: «Муҳожирлар ва ансорларнинг дастлабки пешқадамлари ҳамда улар ортидан эзгулик билан борганлардан Аллоҳ рози бўлди, улар ҳам Ундан рози бўлдилар» каби оятларни мисол сифатида келтириш мумкин.\nҲадисларда ҳам саҳобийларнинг фазли ҳақида кўплаб ривоятлар келган. Масалан: Имом Бухорий Абдуллоҳ (р.а.)дан ривоят қилган ҳадисда, Расулуллоҳ (соллаллоҳу алайҳи васаллам): «Одамларнинг (умматимнинг) энг яхшиси менга замондош бўлгани, сўнг улардан кейингилари»,-деганлар. Бошқа ривоятда «Менинг энг яхши умматим менга замондош умматимдир»,- деганлар. Мазкур ҳадисларнинг барчаси саҳобийларга қарата айтилган.\nШунингдек, баъзи саҳобийларнинг фазли ҳақида алоҳида ҳадислар ҳам мавжуд. Ҳадис тўпламларида бундай ривоятлар «Саҳобийлар маноқиби» боби остида келтирилган. Жумладан, Имом Бухорий Барро ибн Озиб (р.а.)дан ривоят қилган ҳадисда, Расулуллоҳ (соллаллоҳу алайҳи васаллам) ўзларига ҳадя қилинган нафис ипакдан қилинган энг яхши кийимни назарда тутиб: «Саъд ибн Муознинг жаннатдаги рўмолчаси бундан яхшироқдир» деганлар. Яна бир ҳадисда Расулуллоҳ (соллаллоҳу алайҳи васаллам): «Ҳар бир умматнинг ишончли кишиси бор, бизнинг ишончли кишимиз эса, эй умматим, Абу Убайда ибн Жарроҳдир», деганлар. Бошқа саҳобийлар ҳақида ҳам шунга ўхшаш ҳадислар мавжуд.\nИмом Абу Ҳанифа «ал-Фиқҳ ал-акбар» асарида қуйидагиларни айтганлар: «Расулуллоҳ (соллаллоҳу алайҳи васаллам)нинг барча саҳобийлари яхши сўз билан эсга олинади». Имом Таҳовий (ваф. /933 й.) «ал-Ақида ат-таҳовийя» асарида эса: «Расулуллоҳнинг барча саҳобийларини дўст тутамиз. Дўст тутишда ҳаддан ошиб, ўтиб кетмаймиз. Улардан ҳеч кимни душман тутмаймиз. Уларни ёмон кўрувчиларни ёмон кўрамиз. Уларга фақат яхши сифатларни нисбат берамиз. Уларга муҳаббат боғлашлик – бу дин, имон, эҳсон белгисидир. Уларни ёмон кўришлик – бу куфр, нифоқ ва туғён аломатидир. …Саҳобийлар ва тобеийлар фиқҳ ва ривоят аҳли бўлиб, улуғ мартабали зотлардир. Уларни фақат яхшилик билан ёд этиш лозим. Кимки уларга ёмонлик нисбатини берса, у ўта адашганлардандир»,- дейилган.


“Насаф” беш турдан буён ўз дарвозаси дахлсизлигини сақлашга эришмоқда / CHAMPIONAT.asia\n21:37"Милан" Алессио Романьоли билан шартномани узайтирмоқчи 0 21:34Бундеслига. "Вольфсбург" мавсумда илк бор ғалаба қозонди 0 21:26АПЛ. "Вулверхэмптон" – "Ньюкасл": асосий таркиблар маълум 0 21:17А Серия. "Наполи" сафарда ғалабага эришди 0 21:09Пахтачи туманидаги стадион қаровсиз аҳволга келиб қолди 1 21:06Olamsport: Хабиб жанггача оёғини синдириб олган экан, Гэтжи йиғлаётган Хабибга нима деди? 0 21:05АПЛ. Турнир жадвалини бошқараётган "Эвертон" мағлубиятга учради 11 21:02Coca Cola Суперлигаси. 20-турнинг энг чиройли голлари ТОП-5 3 20:52Анвар Бердиев: "Бу йилги мавсумда ПРО-Лигада ўткинчи ўйинлар бўлмайди" 0 20:46Азар "Боруссия"га қарши ўйнаши мумкин. "Қироллик клуби" қайдномаси билан танишинг 4 20:42РПЛ. "Ростов" ўз майдонида аутсайдерга мағлуб бўлди 5 20:35Александр Ежов: "Бугун кўплаб вазиятлардан фойдалана олмадик" 0 20:27Азар умумий гуруҳ машғулотларига қўшилди 2 20:03"Николич олдига бориб мени ижарага беришларини сўрадим" - Жасур Жалолиддинов билан катта суҳбат 20 19:57Бензема — Хабиб ҳақида: "Тарихдаги энг зўри" 4\n“Насаф” беш турдан буён ўз дарвозаси дахлсизлигини сақлашга эришмоқда\nТеглар : Насаф Ўзбекистон Суперлигаси\nСуперлига 17-тури доирасида Қаршининг “Насаф” жамоаси сафарда “Навбаҳор” билан куч синашиб, голсиз дурангга имзо чекди.\nИккинчи давра беллашувларини кўтаринки руҳда бошлаган Бердиев шогирдлари сўнгги бешта учрашувда илк бор рақиб дарвозасини ишғол эта олишмади. Шу билан бирга Қарши клубининг ҳимоя чизиғи беш турдан буён рақиб футболчиларига гол уриш имконини бермай келмоқда. Сўнгги марта қаршиликлар 12-турда “Бунёдкор”га (2:2) қарши беллашувда гол ўтказишганди. Шундан кейин кетма кет бешта (“Локомотив” -4:0, “Қизилқум” - 4:0, “Андижон” – 1:0, “Сурхон” -5:0, “Навбаҳор”- 0:0) учрашувда воҳа клуби дарвозасига рақиблари йўл топа олишмаяпти.\nСуперлига 17-туридан кейин Бердиев шогирдлари 33 очко билан турнир жадвалида учинчи поғонада бормоқда. “Насаф” айни пайтда Суперлигада “Пахтакор”дан (9 та гол) кейин энг кам гол ўтказган жамоа (15 гол) бўлиб турибди.\n27 сен 14:43:33\n27 сен 08:57:37\nMavzudan tashqari ochl ni sharq mintaqasidelar oynashmedimi qolgan oyinlarini\nYo'q, oktabrning oxirgi haftasi noyabrda o'ynashadi, hali umumnan o'ynamagan jamoalar bor masalan Xitoy klublari\n27 сен 08:51:45


Чироқчида аҳоли ер остидан тутун чиқариб ёнаётган тупроқни пайқаб қолди - Халқ сўзи\nЧироқчида аҳоли ер остидан тутун чиқариб ёнаётган тупроқни пайқаб қолди\n13:44 15 Декабрь 2021 Жамият\nҚашқадарё вилояти Чироқчи туманидаги «Хўжа Абдужаббор» қишлоғида аҳоли тутун ва ёқимсиз ҳид чиқаётган тупроқни пайқаб қолди. Бу ҳақда Экология ва атроф-муҳитни муҳофаза қилиш бошқармаси матбуот хизмати хабар берди.\nМаълумотларга кўра, Чироқчи тумани «Янгиқурилиш» маҳалла фуқаролар йиғини ҳудудидаги ер ости тутуни вилоят фавқулодда вазиятлар бошқармаси инспекторлари томонидан ўрганилган. Ўрганиш давомида аввалроқ 0,10 гектарга яқин ер ёниб кетгани маълум бўлди. Айни пайтда 0,01 гектарга яқин ерни тутун қоплаб, атрофга бадбўй ҳид тарқалмоқда.\nЎрганиш жараёнида маҳаллий аҳоли аввалроқ рельеф чуқурроқ бўлган, тупроқ эса қамиш билан қопланганини таъкидлади.\nДастлабки хулосага кўра, қамишлар чуқур ер остида қолиб кетган, шундан сўнг юқори ҳарорат туфайли йиринглаш бошланган.\nҲудудни ўрганиш давом этмоқда, унинг якунланишида батафсил маълумот берамиз, — дейилади хабарда.\nПрезидент Ёшлар куни муносабати билан юртимизнинг фаол ва ташаббускор ёш авлод вакилларидан бир гуруҳини мукофотлади


Ўзбекистонда санъат коллежлари ўқувчилари ўртасида комикслар...\n09.02.2019 12:17 0 1259\nРеспубликадаги санъат коллежлари, хусусан, Бенков номидаги Республика бадиий коллежи, Жиззах ва Фарғона санъат коллежлари ўқувчилари ўртасида комикслар танлови бўлиб ўтди.\nМазкур танлов Европа Иттифоқи ташкилотининг молиявий кўмаги билан «Марказий Осиёда тинчлик ва барқарорликни таъминлаш» лойиҳасининг СТОРИКРАФТ - Биринчи ҳудудий инновацион лаборатория доирасида амалга оширилди. «Чизилган тақдирлар» номини олган танлов Ўзбекистоннинг Тошкент шаҳри, Фарғона ва Жиззах вилоятлари ҳамда Қозоғистоннинг 3 та ҳудудида ўтказилиб, унда 105 нафар ёш ижодкорлар фаол иштирок этишди.\nЛойиҳа раҳбари Наргис Қосимованинг айтишича, танловнинг асосий мақсади ёш авлод вакиллари терроризм ва тажовузкор экстремизм таъсири остига тушиб қолишига йўл қўймаслик, уларнинг бу борадаги хабардорлигини оширишдан иборат. Лойиҳа якунида ғолибларнинг реал воқеалар асосида яратилган комикслари видео шаклга келтирилиб, интернетнинг ёшлар кўпроқ фойдаланадиган ижтимоий тармоқларига жойлаштирилади.\nТанловда ғолиб бўлган барча ўқувчилар диплом ва совғалар билан тақдирланиб, фаол иштирокчилар рағбатлантирилди.\nтанлов комикс санъат\nЖамият 31/05, 13:38\n«Бухоро» аэропорти яна МДҲда энг яхши деб топилди\nҲуқуқ 28/05, 11:26\nАдлия вазирлиги «Энг яхши ҳуқуқ тарғиботчиси» танловини эълон қилди\nЖамият 16/05, 16:15\n«Оила — энг улуғ қадрият» республика танлови ғолиблари аниқланди


Breaking news: Ўзбекистон ҳамда Экваториал Гвиниея терма жамоалари ўртасидаги ўртоқлик ўйини бекор қилинди » Скачать музыку бесплатно новинки музыки 2016-2017\nBreaking news: Ўзбекистон ҳамда Экваториал Гвиниея терма жамоалари ўртасидаги ўртоқлик ўйини бекор қилинди\nКомментариев: 0 Просмотров: 167 Дата: 31-05-2016, 10:45 2 июнга белгиланган Ўзбекистон - Экваториал Гвинея халқаро ўртоқлик учрашуви Экваториал Гвинея футбол федерациясининг ташаббусига кўра бекор қилинди. Экваториал Гвинея футбол федерацияси бош котиби Тадео Нсуе Онва имзолаган хатда айтилишича, Африка Конфедерациясининг йўриғига кўра Африка Миллатлар Кубогининг саралаши доирасида ўтказилиши керак бўлган Экваториал Гвинея-Бенин ўйини 3 июнь куни ўтказилиши мумкин. Шу сабабли Экваториал Гвинея Ўзбекистон терма жамоаси билан ўртоқлик учрашувини ўтказиш учун Тошкентга кела олмаслигини маълум қилди. «Биз Ўзбекистон Футбол Федерациясидан узр сўраймиз ва ушбу ўйиннинг яқин вақт ичида ўтказилишига умид қилиб қоламиз», - деб якунланади Экваториял Гвинея футбол федерацияси бош котибининг мактуби. Ўзбекистон Футбол Федерацияси Ўзбекистон-Экваториал Гвинея учрашувига сотилган чипталарни қайтариб олиш масъулиятини ўз бўйнига олади. - деб хабар бермоқда Stadion.uz нашри.


«Аллоҳнинг моли қиммат…» | Azon.uz - Ахборот-таҳлилий портал\n«Аллоҳнинг моли қиммат…»\n11:00 13.06.2019 1689\n- Йўл бўлсин, қаерга кетяпсиз, қўшни? - дедим.\nАлик олиб, менга чиройли кулди. Табассумининг маъносини тушунмадим.\n- Менга ҳамроҳлик қилишни истайсизми? - деди.\n- Ҳа, майли, фақат узоқ жой эмасми? - дедим.\n- Йўқ, Худо хоҳласа кеч қолмасдан қайтамиз. - деди.\nКўчамиздан ўртача тезликда, қирқ дақиқалик йўл юриб, бир маҳаллага келдик. У ердаги уйлар хароба, ночор инсонларники эканлиги маълум эди. У киши мошинани тўхтатди. Тушдик. Шоколадларни олди. Аввалги эшикни қоқди. Эшикни кўпгина болачалар очишди. У кишини кўриб жуда хурсанд бўлиб кетишди.\n- Онажон, шоколадчи амаки келдилар, - деб оналарини чақиришди. Уларга бир қути шоколадни бериб, болалар билан озгина суҳбатлашиб, кетишга изн сўради. Иккинчи эшикни тақиллатди. Эшикни кекса ёшли аёл очди. Унинг ҳаққига кўп дуолар қилди. «Аллоҳ сизга жаннат эшикларини очсин. Мевалари билан сийласин. Болажоним, бизни эслабсиз, йўқлабсиз, Аллоҳ сизни эсласин!» деди.\nУнга ҳам бир қути шоколад берди. Изнини олди. Шундай қилиб, ҳар бир эшикдан айрича гўзал дуо - саломлар, ташаккурлар эшитилди.\nШоколадларни тарқатиб бўлиб, мошинага ўтириб, уйимиз томон йўналдик. Мен ҳайратда эдим. Унга:\n-Қўшни, сизни Аллоҳ ёрлақасин! Жуда яхши иш қилдингиз - да. Лекин, бир савол туғилди. Нимага уларга ўша бир қути шоколадни пулини бериб қўя қолмайсиз? Улар ўзлари билгунларича, керакли нарсаларни сотиб олишган бўлармиди? - дедим.\nСаволим ажаблантиргандек у кулиб юборди.\nОрқа ўриндиққа қараб қолган бир қути шоқоладни олиб менга берди.\n- Очинг, уни. - деди. Мен уни очиб кўрдим. Унинг ичида шоколад билан бирга усти ўралган пул ҳам бор эди. Ҳайратим янада ошди.\n- Нима пули ўзини шундоққина бериб қўя қолмадингиз, қўшни? - дедим. У одатдагидай кулиб деди:\n- Мен шоколадни яхши кўраман. Ҳар куни ейман. Аллоҳ таоло: «Ўзингиз суйган нарсадан нафақа қилмагунингизча, ҳаргиз яхшиликка эриша олмассиз.», (Оли Имрон: 92) дейди.\nФақирларнинг ҳам, бизни егимиз келган нарсадан егиси келади. Дунё ишлари молнинг турига қараб, ўз ўлчови билан:\nОлмос каратда ўлчанади.\nЛекин... Охиратнинг амаллари эса, зарралар билан қиёсланади.\n«Бас, ким зарра оғирлигида яхшилик қилса ҳам кўради. Ва ким зарра оғирлигида ёмонлик қилса ҳам кўради» ("Залзала" сураси 7-8-оятлар).\n«Аллоҳнинг моли қиммат. Аллоҳнинг моли - жаннат» (Термизий ривояти).\n«Ва шу нарса учун мусобақа қилувчилар мусобақа қилсинлар». ("Мутоффифун" сураси 26-оят).\nАллоҳим, бизни ўзгаларни ўз нафсимиздан устун қўядиганлардан қил!\nМақолалар наср Аҳлоқ\n10:05 14.09.2019 690\n00:05 14.09.2019 1555\n22:10 13.09.2019 2636\nМусибат ҳам ҳикмат, чораси-да ҳикмат\n10:00 13.09.2019 1481\n18:05 12.09.2019 970\n16:05 11.09.2019 705


Кейинги авлод Абдулазизхон мадрасасини кўради...ми? - Aqida.uz\nИмтиҳонга эртароқ келиб олдим ва ўзимча нималарнидир такрорлардим. Чет тилидан саволларга жавоб берсам, ўқишга кираман, нисбатан кам балл берувчи тарихни ҳам «юмалоқ-ёстиқ» қилиб олсак, давлат гранти насиб этиб турибди-да!\nФақат Қўш мадраса мажмуасидаги биноларнинг қурилиш йилларига келганда хотира панд бермаса бас. Мен-ку имтиҳондан ўтдим, ўқишга ҳам кирдим. XVII – XVIII асрларда ҳукм сурган аштархонийлар сулоласининг бешинчи вакили Абдулазизхон (1614 – 1681) буйруғига асосан 1652 йилда қурилган мадраса (ёдлаб олганимни қаранг!) тарихини билиб, унинг ўзи билан яқиндан таниш эмасдим. Мирзо Улуғбек мадрасаси билан қарама-қарши жойлашганлиги учун Қўш мадраса, дея юритиладиган бу мажмуанинг аҳволи расмларда кўрсатишганидан анча бошқачароқ экан. Бундан кўпчиликнинг хабари бўлмаса ҳам керак.\nБугунги кунда мадраса ҳовлисида сайёҳлар учун миллий мусиқа ва фольклор томошалари кўрсатилади. Шимолий-шарқий бурчагидаги миёнсаройда эса Бухоро ёғоч ўймакорлиги намуналаридан иборат кўргазма ташкил этилган.\n1997 йилда Бухоро шаҳрининг 2500 йиллиги муносабати билан шаҳардаги барча меъморий иншоотлар қаторида Абдулазизхон мадрасаси ҳам қайта таъмирдан чиққан. ЮНEСКО ташкилотининг Бутунжаҳон маданий ёдгорликлари рўйхатига киритилган.\n«Бир қанча вақт илгари мадрасанинг ён томонларини бузиб, қайта тикламоқчи бўлишди. Лекин иш ярим йўлда қолиб кетди. Лойиҳа ҳали пухта ишланмаган экан, дейишди», – дейди иншоот яқинида савдо қилувчилар. (Ҳойнаҳой, эрта-индин мадраса думалаб тушиб, савдонинг белига тепмасайди, деб хавотирланишяпти). Маданий мерос объектларини муҳофаза қилиш инспекцияси Бухоро вилоят бошқармасидан сўраганимизда эса мадрасанинг жорий ҳолати ўрганилаётганлиги, тадқиқот ишлари тугатилгач, тез орада лойиҳа ишлаб чиқилиши ва реконструкция қилиниши ҳақидаги гапларни эшитдик. Мадраса нега ҳозирги аҳволига келиб қолди-ю реконструкция муддати айнан қачонлиги ҳақида сир бой беришмади. Маданият вазири Бахтиёр Сайфуллаев машваратлардан бирида «Маданий мерос инспекциясининг фаолияти қониқарли эмас», деб бекорга жон койитмаган экан. Маданий мерос объектларини муҳофаза қилиш инспекцияси Бухоро вилоят бошқармасидан сўраганимизда эса мадрасанинг жорий ҳолати ўрганилаётганлиги, тадқиқот ишлари тугатилгач, тез орада лойиҳа ишлаб чиқилиши ва реконструкция қилиниши ҳақидаги гапларни эшитдик. Мадраса нега ҳозирги аҳволига келиб қолди-ю реконструкция муддати айнан қачонлиги ҳақида сир бой беришмади. Маданият вазири Бахтиёр Сайфуллаев машваратлардан бирида «Маданий мерос инспекциясининг фаолияти қониқарли эмас», деб бекорга жон койитмаган экан.\nМенимча, эътиборсизлик, консервация ва обидаларни қайта таъмирлаш ишлари бўйича мутахассисларда кўникма, билим етишмаслиги туфайли Абдулазизхон мадрасаси шу аҳволга келиб қолган. Хоннинг ўзи ҳаёт бўлиб, аҳволни кўрганида борми, ҳамма мутасаддиларга нақ юз даррадан насиб қилардия! Ҳа майли, ўзи йўқнинг- кўзи йўқ дегани шу экан-да... Ҳар ҳолда кўҳна Бухоро тарихининг бир бўлаги ҳисобланган мазкур мадраса тўла яроқсиз ҳолатга келиб қолмаслигидан аввал таъмир ишлари олиб борилса, биздан кейинги авлод ҳам уни кўриб, сал-пал ғурурланиб юрармиди, дейман-да. Акс ҳолда, тарих ҳақидаги тасаввури фақатгина китоблардаги суратлар, минбарларда айтилган тантанали нутқлар ва абитуриентлигида момосининг ҳикояларидек китобдан кўр-кўрона ёд олинган хотирадан иборат бўлиб қолади.\nКармана туман "Жалойир" жоме масжиди имом ҳатиби Ҳакимов Абдулвоҳид\nИймон турлари ва мунофиқлик аломатлари


ЖЧ-2022 саралаш ўйини. Ҳимоячи дарвозани қўриқлаган ўйинда Қирғизистон Мўғулистонга мағлуб бўлди\nЖЧ-2022 саралаш босқичиҚирғизистон\nЖЧ-2022 иккинчи саралаш босқичи доирасида «F» гуруҳи ўйинлари марказлашган ҳолда Японияда ўтказилмоқда.\nКунчиқар юртдаги дастлабки учрашувидан аввал Александр Крестинин мураббийлигидаги Қирғизистон миллий жамоаси катта муаммоларга йўлиқди. Жамоа мураббийлар штаби ва уч нафар дарвозабон коронавирус юқтирганлар билан алоқада бўлгани туфайли эҳтиёт чораси сифатида карантинга олинди. Натижада қирғизистонликлар ҳимоячиси Айзар Акматов Мўғулистонга қарши ўйинда дарвозабон сифатида майдонга тушди.\nУчрашувнинг 34-дақиқасида Оюунбаатар Мижидорж томонидан киритилган гол гуруҳ аутсайдери бўлган мўғулларга кутилмаган ғалабани тақдим этди – 1:0.\nНатижада, Мўғулистон 6 очко билан 5-ўринда қолган бўлса, Қирғизистон 7 очко билан 3-ўринда қолди. Гуруҳдаги яна бир баҳс Соат 15:30да гуруҳ пешқадамлари Япония ва Тожикистон ўртасида кечади.\nҚирғизистон – Мўғулистон – 0:1\nГол: Оюунбаатар Мижидорж, 34.


Оқ ва қора Америка: Узун йўлчилик – Davronbek's blog\nPosted on July 16, 2015 January 24, 2016 AuthorDavronbekLeave a comment\nТошкентдан Москвага Airbus 330 учоғида етиб келдик.\nШереметьева аэропортида энг ёмон жой ҳожатхоналардир. Тозалик, санитария, гигиенага эътибор жуда суст. Терминал ҳудудида чекиш ман этилган бўлишига қарамай, ҳожатхона тамаки тутуни билан тўлиб, ҳар қандай инсонни нохуш қилади. Аэропорт ҳудудида ейиш ва ичиш жуда қиммат. Ярим литрлик сув 170 рубль (3 доллар), кофе 5 доллар.\nDelta Airlines компаниясининг Airbus самолётида Нью Йоркка парвоз қилдик. 7500 кмлик масофани қарийб 10 соатда босиб ўтдик. Москвада кўпчиликни астойдил текширгани ҳолда бизни визамизни кўрибоқ тез ўтказиб юборишди. Самолётнинг дум қисмидан ўрин олдик.\nАҚШнинг Delta Airlines компанияси парвоз давомида муттасил меҳмон қилиб келди. Парвоз вақти узун бўлганиданми ё америкаликлар кўп ва тез-тез ейдиган халқ эканлигиданми овқатлантириш хизмати жуда аъло ва ортиқча ҳам эди. Ҳали бунақа таомлантирган авиакомпанияни кўрмагандим. Агар шу маҳсулотларни аэропортдан сотиб олганимизда борми, нақд 80-90 долларни қуртдек санаб берган бўлардик.\nЮқоридан, булутлар устидан заминни томоша қилиш завқли. Россия, Латвия, Эстония, Швеция, Норвегия, Буюк Британия шимоли ва Канаданинг кўм-кўк ва серсув тупроқлари, Балтика ва Шимолий денгиз манзаралари, айниқса, Атлантика уммони кенгликлари яққол кўз ўнгингизда намоён бўлади. Оппоқ парқут булутлар устида парвоз қиларкансиз Яратганнинг ушбу мўъжизаси қаршисида шукрона туйғуларини Ўзига изҳор этасиз.\nНью Йорк вақти билан 13:20. Самолётимиз АҚШ ҳудудига кириб келди. 11500 метр баландликда 850 км/соат тезликда учяпмиз. Ҳаво ҳарорати -48 С°. Манзилгача 974 км масофа қолди.\nАҚШдаги энг катта ҳаво бандаргоҳи бўлган Жон Кеннеди номидаги халқаро аэропорт Нью-Йоркнинг Куинс туманида, океан бўйида жойлашган экан. Ушбу аэропорт йилига қарийб 50 миллион йўловчига хизмат қилади.\nВашингтонга кичикроқ самолётда учдик. Менга Delta Airlines компаниясининг хизмат сифати ёқди. Москвадан келган самолётимизда парвоз хавфсизлиги ҳақида қувноқ ролик намойиш этилган бўлса, Вашингтонга учишда хитой йигити ажойиб мимикалар билан эҳтиёт чиқиш йўллари ва ҳалокат пайтида ҳаракат қилиш қоидаларини тушунтирди. Одатда кўп авиакомпанияларнинг парвоз хавфсизлиги ҳақидаги роликлари жиддий бўлиб, йўловчиларни баъзан хавотирга тушириши ҳам мумкин.\nБугун ҳаётимдаги энг узун кун (33 соат) бўлди.\n← Previous Previous post: Қорақалпоқ мақоллари\nNext → Next post: Оқ ва қора Америка: Вашингтон кундаликлари


21:40 / 26.01.2017\nМиллий авиакомпаниянинг ташкил этилганига 25 йил тўлиши муносабати билан МАК Дирекциясида матбуот анжумани бўлиб ўтди. Унда «Ўзбекистон ҳаво йўллари» раҳбарияти ва ваколатхоналари вакиллари, республика ва хорижий ОАВ ходимлари иштирок этди.\nАнжуманда сўзга чиққан МАК бош директори Валерий Тян тарихан қисқа даврда авиакомпания босиб ўтган йўл ва эришган натижаларга тўхталиб ўтди. Хусусан, бугунги кунда «Ўзбекистон ҳаво йўллари»нинг замонавий ва қулай авиалайнерлари Европа ва Осиёнинг 50дан ортиқ шаҳарларига доимий, Аляскадан то Янги Зеландиягача чартер рейсларини амалга оширади.\nЎзбекистонлик учувчилар A320, Boeing-757/767, Ил-114-100 каби ҳаво кемаларида парвозлар амалиётини ўзлаштириб, бугунги кунда энг замонавий бўлган Boeing-787 Dreamliner самолётларини ҳам бошқармоқда. 25 йил мобайнида соҳада кўплаб лойиҳалар муваффақиятли амалга оширилди, Ўзбекистондаги 11та аэропорт халқаро мақомга эга бўлди, янги қатновлар йўлга қўйилди, замонавий аэровокзаллар қурилди, реконструкция қилинди.\nЎзбекистоннинг «Навоий» аэропорти негизида барпо этилган халқаро интермодал логистика марказини алоҳида эътироф этиш жоиз. У минтақадаги юқори технологияли ва улкан авиаюк ташиш мажмуаси ҳисобланади. Бугунги кунда, ушбу марказ Ўзбекистонни Франкфурт, Милан, Брюссель, Вена, Сарагоса, Осло, Базель, шунингдек, Дубай, Деҳли, Теҳрон, Инчон, Тянзин, Ханой ва Шанхай каби асосий логистика марказлари билан боғламоқда.\nКелгусидаги режалар хусусида сўз юритган МАК раҳбари Валерий Тян 2018-20 йилларга қадар яна 4та Boeing-787 Dreamliner самолётларини харид қилиш бўйича шартнома имзоланганини маълум қилди. Бундан ташқари, халқаро йўналишларда доимий парвозларни йўлга қўйиш бўйича музокаралар олиб борилмоқда. Яқин орада Покистоннинг Лаҳор ва Тожикистоннинг Душанбе шаҳарларига парвозларни қайта йўлга қўйиш режалаштирилган.\nШу билан бирга, йўловчилар ва Ўзбекистонга ташриф буюраётган меҳмонларга жаҳон андозаларида юқори сервисни тақдим этиш мақсадида соатига 1,5 минг авиайўловчига хизмат кўрсата оладиган «Тошкент-4» йўловчи терминалини қуриш бўйича улкан лойиҳа амалга оширилмоқда.


Аллергология маркази шифокорлари Наманган вилоятида! — Республика Илмий Ихтисослаштирилган Аллергология Маркази\nАллергология маркази шифокорлари Наманган вилоятида!\nХабарингиз бор, айни кунларда Ўзбекистон Республикаси Соғлиқни сақлаш вазирлигининг иккинчи ишчи гуруҳи Наманган вилоятида бўлиб турибди. Таниқли шифокорлар, олим ва мутахассислардан иборат гуруҳ соҳа ишини янада ривожлантириш, аҳолига кўрсатилаётган тиббий хизмат сифати ва самарадорлигини муттасил ошириш бўйича зарур амалий кўмаклар бермоқда. Бинобарин, Республика Илмий Ихтисослаштирилган Аллергология маркази вакилларининг фаолияти айниқса диққатга сазовордир.\nАллергология маркази бош шифокори Қўзиев Ғайрат Эштемирович бошчилигидаги гуруҳ Аллергология маркази мутахассиси Акромов Анвар Тохирович билан бирга Наманган вилояти КТТМ Аллергология бўлимида ётиб даволанаётган оғир беморларни кўрикдан ўтказишди, ундан сўнг Наманган вилояти Уйчи туманидаги КТМПда беморларни тиббий кўрикдан ўтказилмоқда, нафас фаолиятини бахолаш учун синамалар ўтказилмоқда.\nЖойларда «ҳонадонбай» тамойили асосида аллергик касалликлари бор бўлган, 1-гуруҳ ногиронлиги мавжуд, оғир аҳволидаги беморлар бориб кўрилмоқда, аҳоли саломатлиги, уларни қийнаётган тиббиётга доир муаммоларни ўрганилмоқда, фуқоролар ўртасида соғлом турмуш тарзига амал қилиш, жумладан касалликлар профилактикаси бўйича тарғибот тадбирларини ўтказишмоқда.\nГуруҳ раҳбари Қўзиев Ғайрат Эштемирович бошчилигидаги гуруҳ аъзолари билан бирга 1 ва 2-апрел куни Наманган вилояти Уйчи тумани Беруний махалласида, Навоий м.ф.й. Маданият кўчасида бўлишди. Кўрик вақтида 1-гуруҳ ногиронлиги бор, ревматологик деформациялари ва аллергик касалликлари бор бўлган оғир беморлар кўрикдан ўтказилди. Оилавий шароити ўта оғир бўлган беморларда стационар даволанишга мухтож бўлган беморлар аниқланди. Хонадон аъзолари билан соғлом турмуш тарзини шакллантириш юзасидан суҳбатлашишди. Мулоқот чоғида тўғри овқатланиш, жисмоний фаолликни ошириш, ҳовлида тозаликни сақлаш, болаларни гигиена талабларига риоя этишга одатлантириш бўйича маслаҳатлар берилди. Турли даволаш масканларига даволаниш учун йўлланмалар берилиши айтилди.\nПредыдущий: Предыдущая запись: Профессорлар ҳалқ саломатлиги йўлида!\nСледующий: Следующая запись: Қандай дорилар аллергия қўзғаши мумкин?


Ижтимоий тармоқларда 12 январь куни Сайхунобод туман электр таъминоти корхонаси раҳбари билан боғлиқ тарқалган видеолавҳа юзасидан «Сирдарё ҳудудий электр тармоқлари» АЖ матбуот хизмати томонидан расмий муносабат билдирилди.\nМаълум бўлишича, видеода аҳоли Сайхунобод туман электр таъминоти корхонаси раҳбаридан симёғочни янгилаб беришини сўраган. Раҳбар эса бу ишни ҳозир қилиб беролмаслигини айтиб, «столба йиқилса, токсиз ўтиринг», дея гапирган.\nШунингдек, ижтимоий тармоқларда мазкур раҳбарнинг Ўзбекистонда коронавирус тарқалишининг олдини олиш бўйича Республика махсус комиссияси томонидан карантин даврида белгиланган тиббий ниқоб тақиб юриш режимига риоя қилмай, белгиланган қоидаларни бузганлиги тўғрисида ҳам қўшимча фикрлар тарқалган.\nУшбу видео юзасидан «Сирдарё ҳудудий электр тармоқлари» АЖ томонидан Сайхунобод туман электр таъминоти корхонаси раҳбари Ш.Жўраевга нисбатан хизмат текшируви ўтказилиши белгиланган. Текширув натижалари юзасидан батафсил маълумот берилишини маълум қилинган.\nЎзбекистон бўйлаб электр таъминотида нега узилишлар кузатилмоқда? Энергетика вазирлиги жавоб берди\nАввалроқ «Хоразм ҳудудий электр тармоқлари» раҳбари пора олганликда гумонланиб, қўлга олингани ҳақида хабар берилганди.


Ўтмишга назар солсак аҳолини дастлабки рўйхатга олиш қадимги Греция, Вавилон, Месопотамия, Рим, Хитой, Япония ва Мисрда ўтказилган. Лекин, бу аҳоли рўйхатларининг мақсади аҳолидан солиқ йиғиш, яъни бож олиш ҳамда ҳарбий мақсад учун аҳоли сонини аниқлаш бўлган. Шунинг учун ҳам, бу аҳоли рўйхатларида асосан эркаклар рўйхатга олинган. Чунки, у пайтларда эркакларнинг иқтисодий ўрни юқори бўлган, солиқ тўлашда фақат эркаклар, яъни оила бошлиқлари қатнашган.\nХIХ асрга келиб, аҳолини рўйхатга олиш жуда кенгайди. Қатор Европа мамлакатларида статистика ташкилотлари тузилди. Аҳолини рўйхатга олиш илмий дастурлар асосида олиб борилиши йўлга қўйилди. Хусусан, 1870-1879 йилларда дунёнинг 48 та, 1890 йилларда эса 57 та давлатида аҳоли рўйхати ўтказилган. ХIХ аср охирида дунё аҳолисининг 21 фоизи рўйхатга олинган бўлса, ХХ аср бошида 54 фоиз аҳоли рўйхатдан ўтказилган.\nРеспубликамизда демографик жараёнларнинг ҳолатини ўрганишда мамлакат ҳудудида ўтказилган аҳоли рўйхати маълумотлари муҳим аҳамият касб этади. Манбаларда келтирилишича, Ўзбекистон ҳудудида дастлабки аҳоли рўйхати 1897 йилда ўтказилган бўлиб, ушбу рўйхат маълумотлари ХIХ аср охирида Ўзбекистонда мавжуд оилалар сони, аҳоли сони, ёши ва жинси, этник таркиби, туғилиш, ўлим каби демографик жараёнлар ҳақида тассаввур ҳосил қилишга ёрдам берган. Ўзбекистон ҳудудида кейинчалик 1926, 1939, 1959, 1970, 1979 ва 1989 йилларда аҳолини рўйхатга олиш ишлари ташкил этилган.\nЎзбекистонда Аҳолини рўйхатга олиш тўғрисида қонун қабул қилинмаган. Шунинг учун, Ўзбекистон Республикаси Президентининг 2019 йил 5 февралдаги “Ўзбекистон Республикасида 2022 йилда аҳолини рўйхатга олишни ўтказиш консепсиясини тасдиқлаш тўғрисида”ги ПФ-5655-сон Фармонида алоҳида банд сифатида Ўзбекистон Республикасининг “Аҳолини рўйхатга олиш тўғрисида”ги қонуни лойиҳаси ишлаб чиқиш вазифаси юклатилган.


Францияда умуммиллий локдаун жорий этилмоқда - 01.04.2021, Sputnik Ўзбекистон\nФранцияда умуммиллий локдаун жорий этилмоқда\nТОШКЕНТ, 1 апр — Sputnik. Францияда тўрт ҳафтага умуммиллий локдаун жорий этилади. 3 апрелдан бунгача 19 та департаментда амал қилган карантин Франциянинг\nТОШКЕНТ, 1 апр — Sputnik. Францияда тўрт ҳафтага умуммиллий локдаун жорий этилади. 3 апрелдан бунгача 19 та департаментда амал қилган карантин Франциянинг бутун ҳудуди бўйлаб амал қилади. Бу ҳақда президент Эммануэл Макрон миллатга йўллаган телемурожаатида маълум қилди.Франция раҳбарининг сўзларига кўра, бунга мамлакат бўйлаб катта тезликда тарқалаётган коронавируснинг британча штамми сабаб бўлган.Бутун мамлакат бўйлаб соат 19:00 дан комендантлик соати киритилади, барча ходимлар масофавий иш режимига ўтиши зарур. Шунингдек, болалар боғчаси, мактаб ва олийгоҳлар ёпилади.Бутун ҳудудлар бўйлаб биринчи эҳтиёждаги буюмлар дўконларидан ташқари барча дўконлар ёпилади. Бироқ китоб дўконлари, сартарошхоналар, уй жиҳозлари дўконларига ишлашга рухсат берилади. Шунингдек, Турар жойидан заруратсиз 10 кмдан кўпроққа узоқлашиш тақиқланади. Пасха байрамида бу мустасно.Францияда эпидемия бошланган буён 4,5 миллиондан зиёд киши коронавирус билан касалланган, 95 мингдан зиёд киши қурбон бўлган.Эслатиб ўтамиз, аввалроқ Туркияда дам олиш кунлари яна комендантлик соати киритилиши хабар қилинган эди.\nэммануэл макрон , covid-19 умумжаҳон пандемияси, карантин, франция\n10:58 01.04.2021 (янгиланди: 17:19 01.04.2021)\n© AFP 2018 / Anne-Christine PoujoulatФранцузский полицейский проверяет документы мотоциклиста на площади Согласия в Париже, Франция\nМамлакатда коронавирус тарқалиши жадаллашгани сабабли киритилаётган умуммиллий локдаун 4 ҳафта давом этади.\nТОШКЕНТ, 1 апр — Sputnik. Францияда тўрт ҳафтага умуммиллий локдаун жорий этилади. 3 апрелдан бунгача 19 та департаментда амал қилган карантин Франциянинг бутун ҳудуди бўйлаб амал қилади. Бу ҳақда президент Эммануэл Макрон миллатга йўллаган телемурожаатида маълум қилди.\nФранция раҳбарининг сўзларига кўра, бунга мамлакат бўйлаб катта тезликда тарқалаётган коронавируснинг британча штамми сабаб бўлган.\nБутун мамлакат бўйлаб соат 19:00 дан комендантлик соати киритилади, барча ходимлар масофавий иш режимига ўтиши зарур. Шунингдек, болалар боғчаси, мактаб ва олийгоҳлар ёпилади.\nТуркия. Дам олиш кунлари яна комендантлик соати киритилади\nЯпонияда коронавирус туфайли жорий қилинган фавқулодда ҳолат бекор қилинди. Одамлар карантинга риоя қилган ҳолда сайр қилишмоқда.\nҲиндистонда коронавирус билан касалланган сони яна ўсмоқда. Дунё бўйича у учинчи ўринда.\nРуминияда ҳам карантин чоралари кучайтирилди. Бу эса норозилик намойишларига сабаб бўлди.\nЧилида кетма-кет беш кундан буён 7 мингдан зиёд янги коронавирус ҳолатлари аниқланмоқда.\nФилиппинда ҳам рекорд даражадаги ковид аниқланмоқда.\nПарагвайда ҳам касалланганлар сони ортиб бормоқда.\nБутун ҳудудлар бўйлаб биринчи эҳтиёждаги буюмлар дўконларидан ташқари барча дўконлар ёпилади. Бироқ китоб дўконлари, сартарошхоналар, уй жиҳозлари дўконларига ишлашга рухсат берилади.\nШунингдек, Турар жойидан заруратсиз 10 кмдан кўпроққа узоқлашиш тақиқланади. Пасха байрамида бу мустасно.\nФранцияда эпидемия бошланган буён 4,5 миллиондан зиёд киши коронавирус билан касалланган, 95 мингдан зиёд киши қурбон бўлган.\nЭслатиб ўтамиз, аввалроқ Туркияда дам олиш кунлари яна комендантлик соати киритилиши хабар қилинган эди.


Хитойдаги талабаларнинг бир гуруҳи Ўзбекистонга қайтарилди, улар жиддий текширилмоқда (видео) - Zamin.uz\n23:57 / 26 января 2020\nХитойда таҳсил олаётган ўзбекистонлик талабаларнинг бир гуруҳи Ўзбекистонга қайтарилди. Улар айни пайтда Тошкент халқаро аэропортида ҳар томонлама такомиллаштирилган тиббий текширувдан ўтказилмоқда. Бу ҳақда Дарё нашри хабар берди.\nХитойда ўқиётган ўзбекистонлик талабалар 26 январь, якшанба куни соат 12:20 да GJ 8765 рақамли рейс билан Тошкентга етиб келган.\n25 январь, шанба куни Ўзбекистон ташқи ишлар вазири Абдулазиз Комилов Янги типдаги коронавирус тарқалаётган Хитойнинг Ухань шаҳрида бўлиб турган 30 дан ортиқ ўзбекистонлик талаба Ватанга қайтарилишини маълум қилганди.\nХитойнинг Ухань шаҳрида пневмониянинг номаълум тури пайдо бўлишига илгари номаълум бўлган коронавирус сабаб бўлган. Британиялик олимлар ҳисоб-китобига кўра, вирусни юқтириб олганлар сони бир ҳафта аввал 1 723 минг нафарни ташкил қилган. 23 январдан бошлаб Ухань шаҳри карантинда бўлиб, шаҳарга кириш ва ундан чиқиш тақиқланган — барча авиарейслар, темир йўл қатновлари тўхтатилган, жамоат транспорти ишламаяпти.\nПойтахт Пекинда энг юқори даражадаги фавқулодда ҳолат эълон қилинган. Коронавирус юқиши оқибатида 56 киши вафот этган. Вирусга чалинганлар сони 2 мингдан ошган. ХХР раиси Си Цзиньпин мамлакат бўйича вирус тарқалиши кучаётганини, «вазият оғирлигини» айтган. Ўзбекистон ёшлари умумжаҳон ассоциацияси Хитойдаги ёшлардан коронавирус ҳақида нотўғри маълумотлар тарқатиб, вазиятни кескинлаштирмасликни сўраган.


Келиннинг овқатига куни қолган қудалар\nKo'rildi: 1167 Qo'shildi: 06-11-17\nБундай куёв-у қайноталар рўмол ўраб уйда ўтиргани маъқул!\nДугонам Наргизанинг унаштирилгани ҳақидаги янгилик ҳаммани ҳайратда қолдирди. Гуруҳимиздаги энг ёши кичкинаси ва энг шаддод қиз турмушга чиқмоқда. Бу янгиликдан кўпчилик хурсанд бўлса, яна бошқалар хафа бўлгандек, айниқса, ўқитувчиларимиз «Ҳали ёшсан-ку?!» деганча қолди. Ростдан ҳам Наргиза ҳали жуда ёш, гуруҳимизда ундан беш ёш катта қизлар ҳам бор. Лекин улар ҳали оила ҳақида ўйлаб кўришганича йўқ. Ҳозир уларнинг хаёли фақат ўқиш билан банд. Тўғри-да, агар ҳозир биз яхши ўқиб-ўргансак, келажакда етук кадрларни тарбиялашга ўз ҳиссамизни қўшган бўламиз.\nМана, курсдошимизнинг тўй куни белгиланган санага уч кун қолди. Биз курсдошлар билан Наргизанинг тўйига, яъни Марғилонга йўл олдик. Қалбимизда қувонч ҳисси жўш урмоқда. Довон оша кўзлаган манзилимизга яқинлашарканмиз, ҳаммамизда бир ажиб ҳис бор эди. Йўлда ҳайдовчи газ қуйиш учун тўхтади, биз эса атрофни кузатиш билан банд эдик. Шунда ногоҳ икки аёлнинг ўзаро гапларини эшитиб қолдим.\n— Бу йил тўрт гектар ер олдик, деҳқончиликда ҳам ўзимизни синаб кўрмоқчимиз.\n— Вой-бў, намунча кўп?! Ахир оилангизда сиз билан ўғлингиздан бошқа ҳеч ким йўқ-ку!\n— Ҳа, шунинг учун ҳам ўғлимни уйлантирмоқчиман. Ҳа-я, меҳнаткаш қизлар борми? Келинликка номзодлардан…\n— Борликка бор-ку-я, лекин ўғлингиз ҳали ёш, кейин сиз бирданига нега келин керак, деб қолдингиз?\n— Ахир деҳқончилигимизга ёрдамлашиш учун кимдир керак-ку! Кейин ўғлимни уйлантириб қўйсам, ёшлар асал ойи сифатида чўлда «дам олишади»!\nБу суҳбатнинг давомини айтишга ҳам тилим бормайди. Наҳот келин бир хизматчи сифатида керак бўлса?!\nДили ҳам, тили ҳам бошқа инсонлар\nНиҳоят, кўзланган манзилимиз, яъни Марғилонга етиб бордик. Аммо дугонамнинг юзида акс этаётган маъюсликни кўриб, қўлтиғимиздан тарвузимиз тушиб кетди. Энг ачинарли ҳолат, Наргизанинг онаси тўй ташвишлари сабаб анча чарчаб қолибди. Бизга бахтиёрдек кўринишга ҳаракат қилса-да, аслида, ундай эмасди. Наҳот тўй, хурсандчилик тантанаси бечора ёлғиз аёлни шу кўйга солса?! «Водий тарафларда қиз узатиш қийин, қизлар ҳам «текин», яъни қалин пули деган нарсалар йўқ», деган гапларга ҳеч ишонгим келмасди. Лекин бу сафар ўз кўзим билан кўриб, бу гаплар тўғрилигига амин бўлдим.\nБир гул мисоли қиз болани тарбиялайсан, уни авайлаб, вояга етказасан. Энди унинг дийдорига тўядиган, ундан баҳра оладиган пайтинг бир инсон келиб, уни олиб кетади. У ҳам майли, яна бир олам сарпо-суруқ, аниқроғи, энг олди, чет элнинг қимматбаҳо алламбалолари билан.\nВодийда келин олиш — куёвнинг уйларини мебелу жиҳозлар, идиш-товоқлару кўрпа-тўшакларга тўлдириш дегани экан. Булар ҳам етмагандек, бўлажак турмуш ўртоғининг етти уруғ-аймоғига ҳам бир қатор кийим-кечак қилиш қаердан чиққан қонун? Бунчалар дабдабабозликнинг кимга кераги бор? Уч хонали уйни келин тўлдириб бериши керак. Ундан ташқари, ошхонасида йўқ буюмларни ва жиҳозларни ҳам келин бўлмиш олиб келиши лозим. Бўлмаса, қайнонанинг «Сепли келин олмабман-да!» деган кинояли гапининг тагида қолиб кетади. Донишманд халқимизнинг «Сепли эмас, эпли келин ол», деган сўзлари наҳот барчанинг ёдидан кўтарилиб қолган?! Шулар дилимни оғриқли дард каби азобларкан, «Майли, бахтли бўлса бўлди-да», дея ўзимни овутмоқчи ҳам бўлдим. Лекин «Бировнинг сувига таҳорат қилиб, намоз ўқигандан кўра ўқимаган маъқул», деган мақолни ёдга олгим келди…\n— Холажон, наҳотки бир тўй учун шунча сарф-харажат қилиш керак, ахир қизингизнинг бахти мана шундай матоҳлардан иборат эмас-ку?! Наҳотки ёлғиз аёллигингизни била туриб қудаларингиз шунча сеп қилдираётган бўлишса?! Куёв тарафдагилар тўй учун нимадир ёки бўлмаса, келинга қалин пули беришадими? — деди бир курсдошим ўз онасини кўз олдига келтириб.\n— Биз тарафда қизларни бир қатор кийим билан узатишади, холос. Шунда ҳам яхшигина қалин пули беришади. Ота-онаси шундай қиз вояга етказгани учун тўйдаги барча сарф-харажатларниям куёв тараф кўтаради. Наҳот сизларда ундай эмас?! Ахир қиз узатяпсиз-ку, унинг сарполарини эмас. Йигит киши аёл киши уйидан кўтариб келган диванда ухлашга, унга сарпо сифатида қилинган кийимларни кийиб юришга уялмайдими? Одамлар мол-дунёга ўч экан. Булар бахт олиб келмайди-ку! — деди ҳайратини яширолмаган хоразмлик дугонамиз Хосият.\n«Қачон қудамизнинг овқати келар экан-а?!»\nЖуда ҳам дабдабали ўтган тўйнинг эртаси куни саҳарлаб холажонимиз овқат қилишга киришиб кетгани бизни таажжубга солди.\n— Тинчликми, хола? Биз эрталабдан овқат емаймиз, — деди яна хоразмлик курсдошимиз.\n— Қизларим, бу овқат дугоналарингга. Энди мен уни ва куёвимизни қирқ кун шундай овқат билан сийлашим керак!\nБу қандай одатки, шўрлик аёл қизини узатгандан кейин ҳам уни ва янги оила аъзоларини қирқ кун боқса?! Келин бўлиб тушган хонадонда эркак киши йўқ эканми?! Янги келиннинг онасидан нон ва овқат кутиб ўтириш наҳотки эркак кишининг ғурурига тегмаса?! Ундан кўра, рўмол ўраб, уйда ўтирсин! Яна ҳар хил тансиқ таомлар юборишини айтиб, қўнғироқ қилиш чегарадан чиқиш дейилмайдими? Бечора аёлнинг шу куни турли таомларни чиройли қилиб ўратиш учун озгина пул етмаётгани сабаб пул сўраб кирмаган хонадони қолмади. Буни ҳеч бўлмаса, куёв тушунса бўлади-ку?! Тўғри, бу ёқдаги вазиятни куёв қаёқдан билсин, дея бўлажак поччамизни оқламоқчи бўлдим. Аммо… шу ўринда бир мақолни келтириб ўтмасам бўлмас: «Қиз чиқарган хонадонга қирқ йил тегма». Қаранг, қуда тараф ҳеч нарсага ва ҳеч кимга тегинмаяпти, фақат қўнғироқ қилиб, овқат қачон олиб келиниши ва қандай таом келтиришларини айтяпти, холос!\nПайғамбаримиз (с.а.в.) қизлари бўлмиш Фотима онамизни фақат бир қатор кийим ва қовғалардан тўқилган бир кўрпага ўхшаш нарса билан турмушга узатган экан. Куёвларига ҳам битта тўн берганлар.\nБугунга келиб шу нарсалар жуда ҳам дабдабли бўлиб кетди. Қизларининг сепига ҳатто кир ювиш машинаси, совитиш ва иситиш мосламаси ҳамда куёв болага янги машина ҳам совға қилишмоқда. Ҳозир баъзи инсонлар ким ўзарга мол-дунё йиғиб, уни тўйларга сочишдан бошқа нарсани билмаяпти!\nМана, дабдабали тўй ўтганига ҳам икки ой бўлибди. Икки кун аввал Наргиза билан гаплашиб қолдим, негадир кайфияти йўқ. Нима бўлганлигини сўрасам, уйга қайтиб келганини айтди. Бунга онасининг унга чет элнинг мебелию кийим-кечакларини сеп қилмагани сабаб бўлибди! Наҳот шу буюмлар инсонларнинг ҳаётига бахт олиб келса?! Агар шундай бўлганида эди, бугун ажримлар сони камайган ва айрим орзу-ҳавасли, кўпнинг ортидан эргашувчи оилалар аттанг қилиб қолишмаган бўларди…\nҲурматли мухлислар, сизнинг бу борадаги фикрингиз қандай? Хатларингизни кутамиз.\n("Ҳордиқ плюс” газетаси хазинасидан)


Андижонда ҳам Рақамли технологиялар маркази очилди\nЭътиборлиси, вилоят ҳокимлиги, тадбиркорлар ушбу ўқув марказига катта қизиқиш билдиришмоқда. Тадбиркорлардан шундай марказларни туманларда ҳам очиш таклифлари тушмоқда. Вилоят ҳокими эса технопарк ташкил этиш юзасидан вазирликка таклиф билан чиққан, 50 нафар ёшни Беларусь ёки Ҳиндистонда ўқитиш, киберспорт бўйича вилоят ҳокими кубогини ўтказиш ташаббусини билдирган.\n— Албатта, бу таклифлар бизни қувонтиради, — деди АКТ вазири Шуҳрат Содиқов. — Тадбиркорлар таклифини, вилоят ҳокимлиги ташаббусини қўллаб-қувватлаймиз. Шу ўринда ёшларни ўқитиш учун ўзимизнинг ТАТУда очилган Беларусь — Ўзбекистон қўшма факультети, яқинда фаолиятини бошлайдиган Ҳиндистоннинг Амити университети имкониятларидан самарали фойдаланишимиз керак. Киберспорт бўйича ўйинларни дастлаб туманлар миқёсида ўтказиш лозим, сўнгра вилоят турнири ташкил этилса, мақсадга мувофиқ бўлади. Ёшларимиз, умуман, юртдошларимизни дастурлашга ўргатсак, уларга бу йўналишда замонавий билим бера олсак, улар ҳаётда ўз ўринларини топишса, шу орқали даромадли бўлишса, мақсадимизга эришган бўламиз.


СПОPТ – ТУPМУШ ТАPЗИМИЗГА СИНГИБ БОPМОҚДА - AmuNews.uz - энг сўнгги янгиликлар\nСПОPТ – ТУPМУШ ТАPЗИМИЗГА СИНГИБ БОPМОҚДА\nЁш авлодни соғлом ва баркамол қилиб вояга етказишда жисмоний тарбия ва спортнинг аҳамияти катта. Шу боисдан-да кейинги йилларда ўсмир-ёшларни жисмонан чиниқтириш, соғлом бўлиб улғайишларига эришиш мақсадида мазкур соҳага эътибор кун сайин кучайтирилмоқда. Айниқса мактаб ўқувчилари учун уч босқичда "Умид ниҳоллари”, ўрта махсус, касб-ҳунар таълими ва академик лицей ўқувчилари учун "Баркамол авлод”, олий таълим муассасалари талабалари учун "Универсиада” мусобақаларининг ўтказилаётганлиги спортнинг оммалашишига ва ўсмир-ёшлар, талабалар орасидан иқтидорли спортчиларнинг етишиб чиқишига асос бўлмоқда.\nҲозирги кунда туманимизнинг қайси бир таълим муассасасига борманг, замонавий услубда қурилиб, жиҳозланган қишки ва ёзги спорт залларини, майдончаларини кўрасиз. Ва улар болаларнинг ҳақиқий спорт маҳоратини оширишига ва чиниқишига хизмат қилаётганига гувоҳ бўласиз.\nКейинги йилларда туманимизда 6 та мини футбол майдончаси қурилиб, фойдаланишга топширилгани спортнинг шу турига қизиқувчилар учун айни муддао бўлди ва мини футбол ривожланишига асос бўлаётир.\nБулардан ташқари ўтказилаётган маҳаллалараро мусобақалар, турли саналарга бағишлаб ўтказилаётган мусобақалар ҳам спортнинг оммалашувига ҳисса қўшаётир.\nАйниқса, "Отам, онам ва мен спортчи оиламиз”, "Маҳалламиз паҳлавонлари”, "Қувноқ стартлар” каби мусобақаларнинг доимий ўтказиб келинаётганлиги спорт ишқибозларини тобора кўпроқ жалб қилмоқда.\nҚисқа қилиб айтганда, бугунги кунда спорт – халқимизнинг турмуш тарзига тобора сингиб бормоқда ва бу саломатликни сақлашга хизмат қилаётганлиги билан жуда аҳамиятлидир.\nМен бундан спорт фахрийси сифатида жуда қувонаман ва ёшларимиз яратилган имкониятлардан фойдаланиб, улкан ютуқларни қўлга киритаверишларини тилаб қоламан. Бизга мана шундай имкониятларни берган мустақиллигимизнинг 25 йиллиги барча юртдошларимизга қутлуғ бўлсин!


“Биз ота-онамизнинг раъйига кўра турмуш қурганмиз. Шу ўн йил ичида ўғилли, қизли бўлдик. Ўзимизга тўқмиз, аммо мен ўзимни кўпинча ёлғиз ҳис қиламан, чунки аёл сифатида жуда бахтсизман... Баъзида вужудимнинг туб-тубида яшириниб ётган, менга азоб бераётган туғёнларимни юзага чиқаргим, ҳайқириб аламимдан чиққим келади. Эрим мени тушунишни истамайди. Ўртамиздаги жинсий яқинликдан фақатгина у лаззатланади. Шундай вақтларда хаёлимга ёмон фикрлар келади, ундан ўч олмоқчи бўламан. Баъзида “ҳали кўрасан, мен ҳам аёл сифатида бахтли онларни туюшга имкон топаман”, деган хаёллар билан ўзимни тинчлантираман. Аммо ҳеч қачон ундай қила олмаслигимдан, яна бахтсиз аёл бўлиб қолаверишимдан ўксийман. Кеч бўлишидан юрагим безиллайди, ишдан уйга қайтгим келмайди. Чунки уйда эримнинг ишдан қайтишини кутган, унга ширин таомлар тайёрлаган кезларимда “овқатинг ширин бўпти”, деган бир оғиз сўзини эшитишга жуда муштоқ бўлардим. У эса умуман бепарво, илиқ сўз айтишга ярамайди. Энди мен ҳам унга мазали таомлар пиширишдан совиганман. Ўзимни гоҳ-гоҳда руҳий хастадек сезаман, фарзандларимни илғамай қоламан. Уйни бошимга кўтариб, ушалмаган орзуларим, етиб бўлмас муҳаббатим ҳақида қўшиқ айтаман. Йиғлайман ва бир оз енгил тортгандай бўламан...”\nУшбу мактубдан кўриниб турибдики, эр-хотин жинсий ҳаётидаги номутаносибликлар уларнинг ўзаро муносабатларига салбий таъсир кўрсатмай қолмайди. Жинсий ҳаёт қонуниятлари ҳақида билим ва тасаввурга эга бўлмаслик, жинсий маданият савиясининг пастлиги эр ёки хотиннинг қониқмаслиги, бир-биридан совуши каби ҳолатларни келтириб чиқаради. Натижада, эр-хотин ўртасида ҳурмат ва меҳр-оқибат йғқолиб боради. Оилада носоўлом руҳий муҳит вужудга келади. Никоҳ эр ва хотиннинг ўзаро розилиги билан қурилар экан, жинсий яқинликда ҳар иккисининг манфаати кўзланган бўлиши керак.\nОила муқаддас ва ҳар бир инсон учун азиз гғшадир. Уни сақлаш, жинсий муаммолар билан боўлиқ зиддиятларнинг олдини олиш ва уларга барҳам бериш эса ҳар бир эр-хотиннинг ўз ихтиёрида.\n«Фан ва турмуш»материаллари асосидатайёрланди.


Икки ҳайит намози ва аҳкомлари - Ўзбек тили - Солиҳ ибн Ғоним Ас Садлан\nЁзувчи : Солиҳ ибн Ғоним Ас Садлан\nУшбу рисола «Рисалатун фил фиқҳил муяссар» китобидан таржима қилинган бўлиб, унда икки ҳайит намози, уларнинг машруъ қилиниш ҳикмати ва уларнинг аҳкомлари баён қилинади.\nPDF 453.6 KB 2019-05-02\nИкки ҳайит намозлари\nИкки ҳайит намозларининг машруъ қилиниш ҳикмати\nҲайит намози — Ислом динининг зоҳирий аломатлари ва Муҳаммад соллаллоҳу алайҳи ва саллам умматининг хусусиятларидан бири бўлиб, унда Рамазон ойи рўзасини адо этганлик ва Аллоҳнинг Ҳаром уйини ҳаж қилиш неъмати учун Аллоҳ азза ва жаллага шукрона рўёбга чиқади. Бинобарин, ҳайитда мусулмонлар ўртасида ўзаро меҳрибонлик, ғамхўрлик, бирлик ва кўнгиллар софлиги учун чақириқ бордир.\nҲайит намозининг ҳукми\nҲайит намозини ўқиш фарзи кифоя бўлиб, Расулуллоҳ соллаллоҳу алайҳи ва саллам ва ундан кейинги хулафойи рошидинлар мудом ўқишган намоздир.\nҲайит намози ҳар бир мусулмон эркак ва аёл учун суннати муаккада бўлиб, сафарда эмас, ўз турар-жойида яшаётган одамлар учун машрудир.\nҲайит намозининг шартлари жума намозининг шартла-ри кабидир. Фақатгина, ҳайит намозларидаги икки хутба намоз ўқилганидан кейин қилинади.\nҲайит намозининг вақти\nҲайит намозининг вақти эрталаб қуёшнинг бир найза узунлигида кўтарилишидан то завол пайтигачадир. Агар Ҳайит куни экани завол пайтидан сўнгра маълум бўлса, Ҳайит намози эртасига ўз вақтида қазо ўлароқ ўқилади.\nҲайит намозининг ўқилиш шакли\nҲайит намози Умар разияллоҳу анҳунинг қуйидаги қавлига кўра, икки ракаатдир: «Рўза ва Қурбон ҳайити намозлари Пайғамбарингизнинг тилида икки ракаатли бўлиб, қаср қилинмай тўла (икки ракаат) ўқилади. Бунга ифтиро қилганлар ноумид бўладилар» [Ибн Можа «Намозни тўкис адо этиш ва ундаги суннат» (1064), Имом Аҳмад (1/37)].\nҲайит намозини хутбадан илгари ўқилади.\nБиринчи ракаатда такбири таҳримадан сўнгра ва «Аъузу биллаҳи»ни айтишдан илгари олти марта, иккинчи ракаатда эса қироатни бошлашдан илгари беш марта такбир айтилади.\nҲайит намози ўқиладиган жой\nҲайит намози очиқликда (кенг майдонда) ўқилади. Зарурат туғилганида эса масжидларда ўқилса ҳам бўлаве-ради.\nҲайит намозининг суннатлари\nНамозлардан сўнгра (замонга) чекланмаган тарзда (ҳар жойда) такбир айтиш ва уларни икки ҳайитга ўтар кечаси товушли айтиш суннатдир. Чунки Аллоҳ таоло:\n«Бу саноқни тўлдиришингиз ва ҳидоят қилгани сабабли Аллоҳни улуғлашингиз учундир», деган (Бақара: 185).\nИмом Аҳмад раҳимаҳуллоҳ: «Абдуллоҳ ибн Умар ҳар икки ҳайитда такбир айтар эди», деди.\n(Аллоҳ таоло) Зул-ҳижжа ойининг (биринчи) ўн куни ҳақида шундай деди:\n﴿ وَيَذْكُرُوا اسْمَ اللَّهِ فِي أَيَّامٍ مَعْلُومَاتٍ ﴾\n«Аллоҳнинг исмини муайян кунларда зикр қилишингиз учун ...», деган (Ҳаж: 28).\n(Муайян замонларга) чекланган такбирлар эса, намоз-лардан сўнгра айтилади ва улар Қурбон ҳайитига хос бўлиб, эҳромда бўлмаган одам Арафа кунининг бомдоди-дан то Ташриқнинг охирги кунигача айтади.\nМуқтадийнинг намозга эрта бориши, имомнинг эса намоз ўқиладиган вақтгача кечикиб келиши суннатдир. Ҳайит намозига бораётган одамнинг покланиши, энг чиройли кийимларини кийиши суннат бўлиб, хотин-қизлар (Ҳайит намозига чиқиш учун) пардоз қилишмайди.\nҚурбон ҳайити намозини эрта, Рўза ҳайити намозини кечроқ ўқиш суннатдир.\nРўза ҳайити намозига чиқишдан илгари тоқ сонли хурмо ейиш, Қурбон ҳайити намози учун чиқар экан қурбон-лигидан тотиш учун оғизга бирон нарса олмай чиқиш, суннатдир.


Никоҳ: Эмизишга оид мулоҳазалар ва эслатмалар\nBy Шайх Саидаҳмад Нуриддин on 11/19/2018 НИКОҲ ФИҚҲ\nЭмизишга оид мулоҳазалар ва эслатмалар\nШуни яхши билиш лозимки, эмиш сабабли маҳрамлик ҳосил бўлиши фақат аёлни эмган болага тегишли бўлиб, унинг даражасидаги ака-укалари ва опа-сингилларига таъсир қилмайди.\nМасалан, бола бир аёлни эмса, эмизган аёл унга маҳрам бўлади. Шунингдек, аёлнинг барча қизлари ва опа-сингиллари ҳам унга маҳрам бўлиб қоладилар. Бироқ эмган боланинг ака-укаларидан бири эмизган аёлга ёки унинг қизлари ва опа-сингилларига уйланиши дурустдир. Айни пайтда сут соҳиби, яъни эмизган аёлнинг эри, унинг ота-боболари ва ўғиллари эмган боланинг опа-сингилларига уйланишлари ҳам жоиз.\nЯъни маҳрамлик фақат аёлни эмган болага тааллуқли бўлади. Чунки айтиш мумкинки, кимда ким эмиш сабабли бир хонадонга кирган бўлса, гуёки ўша оиланинг насабдош фарзандига айланади. Бироқ эмган боланинг ака-укалари, опа-сингиллари бу хонадонга нисбатан маҳрам саналмайдилар, чунки улар аёлни эмган эмаслар.\nҚуда-андачилик сабабли маҳрамга айланган кишиларни эмиш ҳам маҳрамга айлантирадими?\nТўрт мазҳаббоши имомлар фикрига кўра, маҳрамга айлантиради. Лекин Ибн Таймия раҳимаҳуллоҳ шундай дейди: «Агар биров маҳрамга айлантирмайди, деса, шу фикр кучлироқ бўлади». Ибн Усаймин раҳимаҳуллоҳ ҳам Ибн Таймиянинг фикрини рожиҳ-устун деб билган.\nШунга биноан, инсон хотинининг насабдош онасига (яъни қайнонасига) уйланиши ҳаром бўлганидек, унинг эмикдош онасига ҳам уйланиши ҳаромдир (жумҳур уламолар фикрига кўра).\nАммо Ибн Таймия раҳимаҳуллоҳнинг мазҳабига кўра, инсон аёлининг эмикдош онасига уйланиши жоиз.\nҚандай қилса, бир марта эмган ҳисобланади?\nУламолар бу борада ихтилоф қилишган. Рожиҳ фикрга кўра, бу борада урфга қараб иш юритилади. Эмиш асносида боланинг нафаси тиқилиб қолиши, қисқа муддат дам олиши, нимагадир чалғиши ёки бир кўкракдан иккинчисига ўтиши туфайли эмишдан тўхташи билан бир марта эмган ҳисобланмай, балки бунинг учун у аёл кўкрагини ўз ихтиёри билан қўйиб юбориши лозим. Шунингдек, эмизувчи аёл боладан кўкрагини тортиб олса ҳам, бир марта эмган ҳисобланмайди. Чунки эмиш эмизувчи аёлнинг хатти-ҳаракати билан эмас, балки боланинг хатти-ҳаракати билан ниҳоясига етиши лозим.\nБевосита кўкракдан эмиш шартми?\nЗоҳирийлар мазҳабига кўра, бола бевосита аёлнинг кўкрагидан эмиши шарт. Чунки бусиз бола эмган саналмайди. Сутни бирон идишга соғиб, сўнг болага ичирилса, бу ишга «эмди» эмас, балки «ичди», дейилади. Шунинг учун, бу мазҳаб фикрига кўра, боланинг бевосита кўкракдан эмгани инобатга олинади, холос, унинг бурнига ёки оғзига томизилгани, шунингдек, нина орқали юборилгани, идишдан ичгани, овқатга қўшиб берилгани ва шунга ўхшаш билвосита боланинг ичига кирган сут билан эмикдошлик собит бўлмайди.\nАммо жумҳур уламолар фикрича, аёлнинг сути боланинг оғзига соғилса, уни идишдан ичса, нина орқали кирса, овқатга қўшиб берилса ёки шунга ўхшаш тарзда истеъмол қилса ҳам, маҳрамлик ҳукми собит бўлади. Чунки бу борада эътиборга олинадиган омил Расулуллоҳ соллаллоҳу алайҳи ва салламнинг «(Маҳрамликни келтириб чиқарадиган) эмизиш боланинг фақат сут билан қорни тўядиган пайтда содир бўлган эмизишдир» ҳамда «ичакларни тўлдирган …эмизиш сабаблигина маҳрамлик пайдо бўлади» деган сўзларида зикр қилинган омилдир. Ҳадисда қорин тўйиши ва сут билан ичакларнинг тўлиши-очилиши иллат-сабаб ўлароқ кўрсатилган. Бинобарин, қайси йўл билан бўлмасин, аёл сути билан боланинг қорни тўйса, ичаклари очилса, сутга тўлса, маҳрамлик собит бўлади.\nМенимча, рожиҳ-устун фикр маҳрамлик келтириб чиқарадиган эмиш боланинг фақат сут билан қорни тўядиган пайтда бевосита кўкракдан эмишидир, валлоҳу аълам. Чунки, биринчи ҳадисда икки нарса шарт қилинган: биринчиси эмиш, иккинчиси эмишнинг вақти. Шунга кўра, эмиш белгиланган вақтда содир бўлса, ҳисобга олинади, маҳрамлик собит бўлади. Агар эмиш белгиланган вақтда содир бўлмаса, инобатга олинмайди. Шунингдек, хоҳ одатий эмизиш вақтида бўлсин, хоҳ ундан бошқа вақтда бўлсин, боланинг қорни сутни оғзи ёки бурнига томизиш ёки идишдан ичиш каби бевосита эмишдан бошқа йўл билан тўйдирилса, маҳрамлик собит бўлмайди.\nИккинчи ҳадис («ичакларни тўлдирган …эмизиш сабаблигина маҳрамлик пайдо бўлади») ҳам биринчиси кабидир. Қолаверса, боланинг кўкракни сўриши сутни идишдан ичишидан фарқ қилади. Зеро, бола жағларини қимирлатиб, куч сарфлаб, кўкракни сўриши натижасида ичаклари тортилиб, очилади.\nБорди-ю, ҳар қандай йўл билан аёлнинг сути боланинг қорнига кириши билан ҳам ичаклари очилиб, сутга тўлишига таслим бўлинган тақдирда ҳам, юқорида зикр қилинган ишлар ичида фақат идишдан ичишгагина эътироз бўлмайди. Чунки боланинг сутни идишдан ичиши кўкракдан эмишга ўхшаб кетади.\nБироқ сутни оғиз ва бурунга томизиш, нина орқали юбориш, дори сифатида ишлатиш, таомга қўшиб бериш, кўзга сурма қилиб қўйиш ва шунга ўхшаш фуқаҳолар бу борада доирани кенг олган ишларда бу омил учрамайди.\nМенинг хулосам бўйича, валлоҳу аълам, маҳрамликни собит қиладиган эмиш боланинг бевосита аёлнинг кўкрагидан эмишидир. Бу хусусда уламолар ўртасида ихтилоф йўқ. Шунингдек, эҳтиёт юзасидан идишдан ичган ҳолатда ҳам маҳрамлик келтириб чиқаради, дейиш мумкин. Аммо ундан бошқа ҳолатларда маҳрамлик собит бўлмайди.\nЛайс ибн Саъд роҳимаҳуллоҳ айтади: «Аёлнинг сутини боланинг бурнига томизиш ёки дори сифатида унга ичириш билан маҳрамлик собит бўлмайди. Чунки бунга эмиш дейилмайди, бевосита кўкрагидан эмсагина, эмиш бўлади».\nАто ибн Рабоҳдан аёлнинг сутини ёш боланинг бурнига томизиш ва уни боланинг кўзига суриш билан маҳрамлик собит бўлиш-бўлмаслиги ҳақида сўралганда у: «Бу билан маҳрамлик собит бўлишини ҳеч эшитмадим», деб жавоб берган.\nИбн Қудома раҳимаҳуллоҳ айтади: «Боланинг эмган-эммаганида ёки эмгани аниқ бўлса-да, маҳрамликни келтириб чиқарадиган даражада тўлиқ беш марта эмган-эммаганида шак пайдо бўлса, маҳрамлик собит бўлмайди. Чунки асл қоида эммаганидир. Бинобарин, талоқ тушган-тушмаганида шак қилинганидагига ўхшаш, шак билан аниқ ва ишончли ҳукм тарк қилинмайди».\nБокира аёл ёки ҳомиладор бўлмаган жувоннинг кўкрагига сут келса ва шу сути билан биронта болани эмизса, маҳрамлик собит бўлади.\nШунингдек, бирон дори истеъмол қилиш сабабли сут келса ва шу сути билан биронта болани эмизса ҳам маҳрамлик собит бўлади. Бироқ бу ҳолатда эмизиш эмизган аёлнинг эрига таъсир этмайди, яъни у боланинг эмикдош отасига айланмайди. Чунки сутнинг келишига эр сабабчи бўлмаган, валлоҳу аълам.\nБировнинг боласини эмизиш масаласига бепарво ёндашмаслик керак. Агар шундай ҳолат юз берса, аёл эмизган боласини, бола томон эса эмизган аёл, унинг фарзандлари ва опа-сингиллари, эри ва эрининг маҳрамлари кимлигини ажратиб олишлари лозим. Яхшиси, эҳтиёт йўлидан бориб, бирон зарурат туғилмаса, келажакда ҳаром ишга қўл уриб қўймаслик учун бировнинг боласини эмизмаган маъқул.\nАгар бир эркак билан аёл турмуш қуришса-ю, сўнг ўрталарида эмикдошлик жиҳатидан маҳрамлик борлиги маълум бўлса, дарҳол ажрашишлари лозим бўлади. Агар бу иш жинсий яқинликдан олдин маълум бўлса, аёлга маҳр берилмайди. Борди-ю, жинсий яқинликдан кейин маълум бўлса, аёл маҳрга ҳақли бўлади. Агар ўрталарида фарзанд туғилса, эрга нисбат берилади.\n Ибн Қаййимнинг «Зодул маъод» (5/55-564-бетлар) китобидаги ушбу мавзуга оид баҳсга мурожаат қилинг.\n Қаранг: «Аш-шарҳул мумтеъ», 5/203-206-бетлар. «Ал-ислаамийя» нашриёти.\n Масалан, сиз бир аёлга уйландингиз. У ёшлигида бир аёлни эмган ва у аёлингизнинг эмикдош онасига айланган. Ушбу ҳолатда сиз аёлингизни эмизган аёлга уйланишингиз жоизми ёки у ҳам аёлингизнинг ҳақиқий онаси (яъни қайнонангиз) сингари сизга маҳрам бўлиб қоладими?\n Қаранг: «Ал-умм» (4/42), «Ал-муғний» (7/546).\nAvvalgi maqolaСаҳобий бўлинг: Нодир авлод (4)\nKeyingi maqola Аллоҳ суйган бандалар: Таҳажжудга туриш (4)


Қуддус мажбурий кўчириш билан сабот билан туриш ўртасида - | Hizb-Uzbekiston.info\nHome›МАТБУОТ БАЁНОТИ›Қуддус мажбурий кўчириш билан сабот билан туриш ўртасида\nЯҳудий суди қарорини кутаётган Қуддуснинг Тур маҳалласида яшовчи ярми болалардан иборат 70га яқин фаластинлик мажбурий кўчирилиш хавфига юз тутмоқда. Бино рухсатсиз қурилгани сабабли хонадон соҳибларига бинони тарк этишлари учун бир ҳафта муҳлат берилган. Улар ё рухсат олиш учун 200000 шекель (тахминан 65000 АҚШ доллари) тўлайдилар ёки ноябр ойининг охирига қадар бинони ўзлари бузадилар ёки икки миллион шекель (тахминан 650000 АҚШ доллари) харажат билан бино давлат томонидан бузилади.\nУшбу беш қаватли бино Жабали Зайтун номи билан ҳам танилган Тур маҳалласида жойлашган бўлиб, у ерда 10 нафар оила 70 нафар инсон истиқомат қилади. Ҳудуддаги бошқа уйлар қатори бу бино ҳам рухсатсиз қурилган. Бузилишга қаршилик кўрсатиб келган бино соҳиблари рухсат олиш учун қайта-қайта мурожаат қилиб, деярли тўққиз йил судма-суд юришган. Бироқ ҳар сафар яҳудий вужуди турли сабабларга кўра уларнинг аризаларини рад этиб келади.\nҚуддуснинг Тур ва бошқа маҳаллаларида рухсатсиз бинолар қурилганлиги одамларни рухсат олишни истамаганликларидан эмас, балки яҳудий ҳукуматининг рухсат бермаганлигидан ва ўзи босиб олган Шарқий Қуддуснинг бир қисмида маҳаллалар қурилишини истамаганлигидандир. Чекланган режалаштириш тизими фаластинликларнинг рухсат олишларини деярли имконсиз ҳолга келтирмоқда… Бу ўз навбатида, айни маҳаллаларда аҳоли сони ғоят кўп бўлган бир пайтда, зарурий уй-жой, инфратузилма ва турмуш шароитларини яхшилашга тўсқинлик қилмоқда. Шундан кейин рухсатсиз қурилиш, деган баҳона билан босқинчи ҳукумат мажбурий кўчириш ҳамда бу ва Қуддуснинг бошқа маҳаллаларида бузиш сиёсатини қўлламоқда. Шубҳасиз, бу сиёсат босқинчиларнинг муборак шаҳарни аҳолидан тозалаш режаси доирасига киради. Уларнинг суд тизими эса, бу режанинг ижро этилиши учун қонуний дастак бермоқда. Дарҳақиқат, Фаластин аҳолисига Шарқий Қуддуснинг атиги 12 % майдони уй-жой қуриш учун ажратилган ва бунинг муқобилида, яҳудий келгиндиларга 42 % майдон уй-жой қуриш учун ажратилган. Яҳудийлар учун бир неча режалар ва йирик турар-жой лойиҳалари таклифи киритилган бўлиб, буларнинг барчаси бутун Қуддусга тўлиқ ҳукмронлик қилишга қаратилган. Қуддусни шарқи ва ғарбини ўз ичига олувчи ҳалқа йўли қурилиши ҳам айни режалардан биридир. «Америка йўли», деб аталган қурилишнинг учинчи босқичида Жабали Зайтун ва у ердаги мазкур Тур маҳалласидан туннель ўтказиш режалаштирилган.\nБу сиёсатдан энг кўп ушбу маҳалла ва хонадонларда яшовчи аёллар ва болалар зарар кўрмоқда. Улар қўрқув ва хавотирда ҳаёт кечириб, барқарорликдан бебаҳра қолдилар. Яҳудийларнинг рухсати йўқлиги сабабли гоҳ кўчириш, гоҳ уй-жойларини бузиш таҳдиди остида яшамоқдалар. Бу босқинчилар уларни моддий ва ҳиссий жиҳатдан ҳолдан тойдиришмоқда… Бу нарса уларнинг ҳаётига салбий таъсир кўрсатмоқда.\nБу жиноятлар уларни ёрдамсиз қолдирган ҳамда Қуддус ва муқаддас даргоҳларга ёлғон кўз ёши тўкаётган мунофиқ ҳукмдорларнинг кўз ўнгида бўлмоқда. Уларнинг биринчи сафида Фаластин маъмурияти ҳукмдорлари бўлиб, яҳудийларнинг ушбу режалари ва мустамлакачилик лойиҳалари олдида улар қўрқоқлик ва ожизлик позициясини эгаллашган. Улар уй-жой ва бошпанасиз ялангликка қолган аёллар ва болаларнинг ноласи қаршисида кўзларини кўр, қулоқларини кар қилиб олишди. Қуддусни ҳимоя қилиш тўғрисида оғиз кўпиртириб мақтанаётганлар ҳам, Қуддусга, Фаластинга ва фаластинликларга қарши анави жирканч босқинчиларнинг ричагига айланганлар ҳам мана шу маъмурият ҳукмдорларидир.\nЭй Фаластин аҳли, эй ушбу уй-жой эгалари!\nСизларни БМТ ёки халқаро суд қарорлари, инсон ҳуқуқлари ташкилотлари ҳамда хиёнат ва хорликка рози бўлган рувайбизалар асло қутқармаслигини яхши биласиз. Ислом билан ҳукм юритадиган ҳамда барча душманлар ва тил бириктирувчиларни йўқ қиладиган давлатгина ҳимоя қилишини ҳам биласиз. Ушбу давлатнинг барпо бўлиш куни эса, зулм ва зулмат қанчалар кучаймасин, Аллоҳнинг изни ила яқиндир. Шундай экан, ниятни холис қилинг. Нусрат карами кенг, қудрати улуғ зот ҳузуридангина келади.\n﴿وَمَا النَّصْرُ إِلاَّ مِنْ عِندِ اللهِ الْعَزِيزِ الْحَكِيمِ﴾\n«Нусрат фақат Азиз-кучли Ҳаким-доно Аллоҳ ҳузуридан келур» [Оли Имрон 126]\nҲизб ут-Таҳрирнинг марказий матбуот бўлими аёллар қаноти\nУлар душмандирлар. Бас, улардан эҳтиёт бўлинг! Ислом ва мусулмонлар душмани Америка Қуддусни яҳудийлар давлати пойтахти эканини расман тан олди Трампга бериладиган бирдан-бир жавоб армияларни ҳаракатга келтириб, Қуддусни озод этиш Улар ҳатто гўдаклардан қўрқишмоқда…\nУммат соғайди, ўзига келди ва Аллоҳнинг йўлини танлади


Дунë, 15 август 2013\nпайшанба 15 август 2013\nМиср хавфсизлик кучлари Қоҳирада исломчилар уюштирган иккита намойиш лагерини куч билан тарқатиши натижасида кўплаб одам ўлдирилгани айтилмоқда. Қоҳира ва бошқа шаҳарларда юзага келган вазият боис бутун мамлакат бўйлаб фавқулодда ҳолат жорий қилинди.\nНорвегия бош вазири халқ орасига кириш учун таксичилик қилди\nНорвегия бош вазири Йенс Столтенберг ўз ҳукумати ҳақида халқ нима дейишини билиш учун июн ойида яширин ҳолда бир кун таксичилик қилди.\nФорс қоплонига тилла тиш солинди\nСанкт Петербургни "қароқчи"-мелисалар босди\nРоссия полицияси ноқонуний муҳожирларни аниқлаш бўйича олиб бораётган рейдлар мамлакатнинг барча минтақаларига ёйилди. “Зачисткалар” пайтида қонун ҳимоячилари майда ўғирлик ва талон-тарожликка қўл ураётгани хабар қилинмоқда.\nМосква мэри лавозимига даъвогарлар илк дебатни ўтказди\nМосква мэри лавозимига даъвогарлик қилаётган бешта номзод ўртасида илк теледебат ўтказилди. Баҳс давомида номзодлар асосий эътиборни Россия пойтахти аҳолиси кундалик ҳаётда дуч келаётган муаммоларга қаратдилар.\nАҚШ Ироқдаги Ал-Қойда раҳбарининг боши учун $ 10 миллион мукофот эълон қилди\nИроқ бўйлаб шанба куни амалга оширилган ҳужумларда камида 69 киши нобуд бўлди, юзлаб одам жароҳат олди. Тинч аҳолига қарши уюштирилган ҳужумларни кескин қоралаган Вашингтон Ироқдаги Ал-Қойда раҳбари Абу Бакр Ал-Бағдодийни тутишга ёрдам берганларга 10 миллион доллар мукофот пули берилишини яна бир марта қайтарди.


20 ноябр 2019, Тошкент вақти: 16:40\nМалайзия муфтийсига (чапда) элчилик сертификати топширилаётган пайт. ТИВ расмий сайтидан олинган сурат.\nТашқи ишлар вазирлигининг 25 февралда билдиришича, Малайзия муфтийсига элчилик сертификати Бухорода 21−23 февраль кунлари ўтказилган Биринчи халқаро зиёрат туризми форумида топширилган. Муфтийни бу лавозимга Ўзбекистоннинг Куала-Лумпурдаги элчихонаси тавсия қилган.\nТашқи ишлар вазирлигининг маълум қилишича, ислом теологияси бўйича фан доктори Моҳд Асри ибн Зайнул Абидин Малайзиянинг таниқли одамларидан бири. У муфтийлик лавозимида иш бошлагунига қадар узоқ вақт давомида Малайзия илмий университетида, Буюк Британиянинг Уэлс ва Оксфорд университетларида ўқитувчилик қилган.\nЎтган йилнинг 22 сентябрида Малайзия муфтийси малайзиялик сайёҳларнинг зиёрат туризми йўналишида Ўзбекистонга мунтазам ташрифини йўлга қўйиш мақсадида Тошкентга ишчи ташриф билан келгани хабар қилинган эди.


Аёлларга оид ҳукмлар\nФиқҳ Қуръони карим Суннати набавийа Ислом ва иймон Долзарб мавзу Фиҳқ илми Ислом фиқҳ академияси Фиқҳий мазҳаблар Фиқҳий истилоҳлар Усулул Фиқҳ Дарслар Видеолар Аудио Ибодат Тоҳарат ва поклик Намоз Закот Рўза ва Рамазон Ҳаж – умра Турли масалалар Дуо Қурбонлик ва ақийқа Таъқиқ ва рухсатлар Таомлар Либослар Сўйишлар Гуноҳлар Аёлларга оид ҳукмлар Ҳаром ва ҳалол касблар Сафар Майиит Молиявий муомалалар Савдо ва тижорат Рибо Қарз Фароиз Бошқа муомала турлари Оила ва турмуш Никоҳ ва талоқ Эр ва хотиннинг вазифалари Фарзанд тарбияси Искать... Категория: Аёлларга оид ҳукмлар Ҳайз ва нифосга оид савол-жавоблар\nАвтор: Фиқҳ.Уз Опубликовано 25 Апрель 2014 Печать E-mail САВОЛ: ҳоиза Қуръон тиловат қилса бўладими?ЖАВОБ: ҳоизага бир оят бўлсин ёки ундан оз бўлсин тиловат мақсадида Қуръон ўқиши ҳаромдир. وَمِنْهَا حُرْمَةُ قِرَاءَةِ الْقُرْآنِ لَا تَقْرَأُ الْحَائِضُ وَالنُّفَسَاءُ وَالْجُنُبُ شَيْئًا مِنْ الْقُرْآنِНопок кишиларга қилиши мумкин бўлмаган ишлар жумласидан: Қуръонни қироат қилиш ҳаромлиги.\nКатегория: Аёлларга оид ҳукмлар Ҳайз, нифос, ва истиҳоза ҳукмлари\nАвтор: Фиқҳ.Уз Опубликовано 22 Апрель 2014 Печать E-mail Ҳайз луғатда "оқиш" деган маънони билдиради. Шариатда эса балоғатга етган аёлнинг раҳми ичидан туғишсиз, беморликсиз, муайян муддатда чиқадиган қон бу ҳайздир. Одатда ҳайзнинг ранги қорамтир, ўзи ҳароратли ва оғриқ ила келадиган бўлиб, ҳиди нохуш бўлади. "Нифос" сўзи эса "туғиш" ва "қон" деган маъноларни англатади. Шариатда эса туғишдан кейин кишининг раҳмидан келган қонга айтилади."Истеҳоза" бу аёл кишининг раҳмидан одат (ҳайз ва нифос)дан ташқари қон оқишидир.\nКатегория: Аёлларга оид ҳукмлар Аёллар ҳажи ва эҳсор\nАвтор: Фиқҳ.Уз Опубликовано 20 Апрель 2014 Печать E-mail Ислом шариатимизда, аёллар ҳамиша ҳурматланиб келган. Жумладан, ҳажда ҳам. Ҳаж қийин ибодат бўлиб, сафар машаққатли кечади. Аёл ёлғиз бўлса, бу ишлар унга оғирлик қилади. Шунинг учун унга бир маҳрам шарт.\nКатегория: Аёлларга оид ҳукмлар Ҳайз кўрган аёлнинг сафари\nАвтор: Фиқҳ.Уз Опубликовано 20 Апрель 2014 Печать E-mail طَهُرَتْ الْحَائِضُ وَبَقِيَ لِمَقْصِدِهَا يَوْمَانِ تُتِمُّ فِي الصَّحِيح\nКатегория: Аёлларга оид ҳукмлар Тирноқларига лак қўйган аёл\nАвтор: Фиқҳ.Уз Опубликовано 20 Апрель 2014 Печать E-mail Савол: Оёқ-қўл тирноқларига лак қўйган ҳолда қилинган таҳорат дуруст бўладими?Жавоб: Одатда лак ўзидан сув ўтказмайди. Шунинг учун лак остидаги тирноқларга сув тегмай қолган бўлади. Бу билан таҳорат ҳам, ғусл ҳам дуруст бўлмайди (Хойрул фатаво).\nКатегория: Аёлларга оид ҳукмлар Нифоснинг таърифи\nАвтор: Фиқҳ.Уз Опубликовано 20 Апрель 2014 Печать E-mail Нифос деб:النِّفَاسُ مَأْخُوذٌ مِنْ تَنَفَّسَ الرَّحِمُ بِالْوَلَدِ أَوْ مِنْ خُرُوجِ النَّفْسِ بِمَعْنَى الْوَلَدِ أَوْ بِمَعْنَى الدَّمِБачадон бола тушишгани боис нафас олишига ёки нафс (бола ёки қон)ни чиқишига айтилади.Шариат истилоҳида эса:وَالنِّفَاسُ دَمٌ يَعْقُبُ الْوَلَدَ “Нифос бу боланинг ортидан келадиган қондир”\nКатегория: Аёлларга оид ҳукмлар Аёллар қонининг қисмлари\nАвтор: Фиқҳ.Уз Опубликовано 20 Апрель 2014 Печать E-mail САВОЛ: аёлларга хос бўлган қонларнинг қисмлари нечта?ЖАВОБ: аёл кишининг жинсий аъзосидан келадиган қонлар уч қисмга бўлинади.\nКатегория: Аёлларга оид ҳукмлар Сунъий соч улаган аёллар таҳорати\nАвтор: Фиқҳ.Уз Опубликовано 20 Апрель 2014 Печать E-mail Савол: Сунъий соч улаган аёллар таҳоратда бошларига қандай масҳ тортадилар?\nКатегория: Аёлларга оид ҳукмлар Қон келиши тўхтамаса\nАвтор: Фиқҳ.Уз Опубликовано 20 Апрель 2014 Печать E-mail Савол: Одати беш кун бўлган аёлда қон келиши тўхтамаса, бунинг ҳукми қандай бўлади?\nКатегория: Аёлларга оид ҳукмлар Аёлларнинг сафардаги намозлари\nАвтор: Фиқҳ.Уз Опубликовано 20 Апрель 2014 Печать E-mail Аёллар ёлғиз ўзлари намозларини жамоат бўлиб ўқишлари макруҳдир. Лекин бирор-бир аёл имомликка ўтса, сафдан олдинга ажралиб чиқмасдан ўқийди.\n«Аёллар ёлғиз ўзлари жамоат қилишлари макруҳи таҳримийдир. Агар жамоат қилсалар имом аёлларнинг ўртасида (сафдан ажраб олдинга чиқмай) туради. Чунки, Оиша розияллоҳу анҳо шундай қилганлар. У кишини жамоат ҳолатда намоз ўқишларига келсак, бу нарса исломни аввалида бўлган эди» (Баҳрур роиқ). Страница 1 из 2 В началоНазад12ВперёдВ конец Аёллар фиқҳи\nСайт бошиИбодатТаъқиқ ва рухсатларАёлларга оид ҳукмлар


Яна бир япон футболчиси фаолиятини премьер-лигада давом эттириши мумкин\n5 январь, 2017, 09:55\nИталиянинг “Милан” клуби ярим ҳимоячиси Кейсуке Хонда фаолиятини Англия премьер-лигасида давом эттириши мумкин.\nFootball Italia нашрининг маълум қилишича “Уотфорд” клуби “россонерилар”дан япониялик футболчини ижарага олишни режалаштирмоқда. Инглиз жамоаси бош мураббийи Вальтер Маццарининг фикрича 30 ёшли Хонда унинг жамоасини кучайтириши мумкин.\nМаълумот учун, Хонда ушбу мавсум Италия А Сериясида бор йўғи 5та учрашувда майдонга тушган ҳолос. Аввалроқ эса Япония терма жамоаси аъзосига АҚШнинг "Сиэтл Саундерс" клуби ҳам жиддий қизиқиш билдираётгани ҳақида хабар берган эдик.\nЭслатиб ўтамиз, япониялик Шинжи Оказаки ҳам айни дамда премьер-лиганинг амалдаги чемпиони "Лестер" клуби шарафини ҳимоя қилмоқда.


Италияда сув тошқинлари 30 кишининг ҳаётига зомин бўлди - 6 Ноября 2018 - www.SheJoT.CoM\nГлавная » 2018 » Ноябрь » 6 » Италияда сув тошқинлари 30 кишининг ҳаётига зомин бўлди\nИталиянинг кўплаб ҳудудларида давом этаётган сув тошқинлари 30 кишини ҳаётига зомин бўлди.\nҚурбонлар орасида ёш болалар ҳам бор. Сицилиянинг кичик қишлоғида 4 кишидан иборат оиланинг барча аъзоларини тошқин оқизиб кетгани хабар қилинмоқда. Ушбу фожиа туфайли Сицилияда 2 кунлик мотам эълон қилинди. Кўчаларда дарахтлар синганини, уйларни сув босганини ва ағдарилган автомобилларни кўриш мумкин. Табиий офат мамлакатдаги деярли барча инратузилмаларга катта зарар етказмоқда. Жумладан, фермерлар барча ҳосиллари нобуд бўлганини таъкидлашмоқда.


Аёлга бахт беринг » Sayyod.ru ВСЕ СЕРИАЛЫ\nBosh sahifa » Sherlar » Terma sherlar » Аёлга бахт беринг\nАёлга бахт беринг\nДеманг юрибди-ку кулиб, жилмайиб.\nАёл кулиб туриб ўлиши мумкин,\nГар кўзлари кулиб турса-да,\nБўғзининг остида неча минг ҳасрат,\nОй юзлари кулиб турса-да...\nКўнглини кўтаринг ҳеч бўлмаганда,\nҚўлини силашга шафоат топинг.\nЙиғлаб турганида ҳеч бўлмаганда,\nЁшини артишга мурувват топинг.\nНогоҳ ерга тушса оппок рўмоли,\nБосиб ўтмасликка шафоат топинг.\nЧақалоқ ялаган этакларини\nТоза деб айтишга адолат топинг.\nИллоҳи нур топинг, ҳидоят топинг.\nИллоҳи бахт берган аёл ёнидан\nБахтиёр ўтмокқа иноят топинг.\nИллоҳи қалқонсиз, иллоҳ қўрғонсиз\nҒийбатлар йиртмасин кўйлаккинасин.\nИллоҳи ҳушёрсиз, иллоҳ бедорсиз,\nИтлар тишламасин юраккинасин.\nТоғ қимирлаб, тошлар сўзга кирса-да,\nАёлга бахт беринг, саодат беринг, -\nОлтмишга кирса-да, юзга кирса-да.\nBIRINCHI BIZDA"Аёлга бахт беринг"KEYIN BOSHQALARDA


«Хоразм ёшлари» газетаси муҳаррири, шоир:\n— «Оила даврасида» газетаси чекка-чекка қишлоқларга ҳам кириб боряпти. Бу қувонарли албатта. Бу нашр чиндан ҳам ҳар бир оила учун зарур газета. Унинг саҳифаларида оиланинг ҳар бир аъзоси учун турли-туман долзарб мақолалар бериб борилмоқда. Айниқса, «Мустаҳкам оила» саҳифасида оила учун зарур бўлган мақола ва ҳаётий воқеаларни ўзим қизиқиб ўқийман.\nГазета ходимлари ҳар доим изланишда. Буни газетанинг ҳар бир янги сонида чоп этилаётган янгилик ва мақолалардан англаш қийин эмас. Ёшларимиз ва уларнинг тарбияси ҳақидаги мақолалар кўплаб, мунтазам бериб борилса, мақсадга мувофиқ бўлар эди. Яна бир гап: газета саҳифаларида устоз ижодкорларимизнинг ёки адабиёт бўстонига эндигина кириб келаётган ёш ижодкорларнинг шеърларидан бериб борилса, нур устига нур бўларди. Чунки оила даврасида баъзан шеъриятга ҳам эҳтиёж сезилади.\nФарҳод НАФАСОВ, Янгиариқ туманидаги «Қаландар инженер» фермер хўжалиги раҳбари:\n— Газетанинг «Даромад манбаи» рукнида бериб борилаётган мақолалар, уста деҳқон ва тадбиркорларнинг тажрибалари ҳар бир оилани бефарқ қолдирмаса керак. Унда тупроқдан зар ундираётган, оз ердан мўл ҳосил олаётган миришкор деҳқонларимизнинг ишлари, тадбиркорларимизнинг янгидан-янги корхоналар очиб, оила бюджетига даромад киргизишаётгани ҳақида ҳикоя қилинади. Зеро, республикамизда «Ҳар бир оила тадбиркор» давлат дастури ҳам бежиз қабул қилингани йўқ. «Уч туп токдан уч тонна узум», «Энди саҳрода тарвуз етиштирилади», «Полвоннинг қовоғи ҳам полвон» каби бир-биридан ўқишли мақолалар зукко муштарийни бефарқ қолдирмайди. Янги йилда ҳам шунга ўхшаган мақолалардан кўплаб бериб борилиши тарафдориман.


ГУЛ ҲАҚИДА ҚИЗИҚАРЛИ ФАКТЛАР… - 10 Июля 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВоскресенье, 21.07.2019, 07:08\nГлавная » 2019 » Июль » 10 » ГУЛ ҲАҚИДА ҚИЗИҚАРЛИ ФАКТЛАР…\nГУЛ ҲАҚИДА ҚИЗИҚАРЛИ ФАКТЛАР…\n1. Энг жажжи гулларни ҳовузчаларда учратиш мумкин. Уларнинг диаметри 1 миллиметрдан ошмайди. Энг йирик гул эса Индонезияда ўсади. Диаметри 90 сантиметр, вазни 11 килограммгача етади.\n2. Яна бир йирик гул «аморфофаллум титанум» ҳам Индонезияни макон тутган. Гулнинг бўйи 3 метр келади.\n3. Ўрта асрларда ҳақиқий гуллар тили мавжуд бўлган. Масалан, рыцар атиргулни қўлида ушлаб аёлга яқин келса, бу аёлнинг қўлини сўраш маъносини англатган. Олчанинг гуллаган новдаси эса муҳаббат изҳори саналган.\n4. Дунёдаги энг қиммат турадиган гул Малайзия олтин орхидеяси ҳисобланади. Бу гул 15 йилда бир марта гуллайди.\n5. Германиянинг Хильдесхайм шаҳрида энг қадимий, кекса гуллар ўсади. Мисол учун маҳаллий ибодатхона ёнида қад кўтарган атиргул минг йил олдин экилган.\n6. Гул ўстиришни одамлар 4 минг йил олдин бошлашган. Гулзорлар илк бор қадимий Мисрда барпо этилган.\n7. Америкада ҳар бир штат ўзининг тимсоли ҳисобланмиш алоҳида гул турига эга.\n8. Гулларнинг айрим турларини еса бўлади.\n9. Ер юзида қора рангли гул йўқ.\n10. Жанубий Америка тоғли ҳудудларида бир гул ўсади. У 150 йил яшайди. Шу вақт оралиғида умуман гулламайди. 150 йил охирида — ўлиш арафасидагина гуллайди холос.\n11. Японияда хризантема император гули сифатида эътироф этилади. Япония давлат мукофотларидан бири «Хризантема ордени» деб аталган.\n12. Ҳозир Нидерландия ўз лолалари билан дунёга машҳур. Аммо бу гулларни голландлар 16- асрда Туркиядан олиб келиб ўстира бошлашган.\n13. Ҳиндистонда гуллардан қурбонлик билан боғлиқ маросимларда фойдаланишади. Уларни ўзлари илоҳий деб ҳисоблайдиган оловда ёқишади.\n14. Австралияда қад ростлаган «Ризентелла орхидеяси» ер остида гуллайди. Бу гулни асаларилар эмас, қўнғизлар чанглайди.\n15. Дунёда атиргулнинг 50 мингдан зиёд тури бор. Аммо уларнинг барчаси ёввойи наъматакдан тарқалган.\n16. Жуда кўплаб гуллар одам танлайди. Айримлари уни ўтқазган одамни хушламаса, ўсишга ўсса-да, гулламайди.\n17. Йирик гуллардан ҳисобланган «Хумча виктория регия»нинг бўйи 2 метргача етади ва бу гул 100 килограммгача бўлган одамни кўтариб тура олади. Пастки қисмида ўткир тиконлари бор. Улар гулни балиқларга ем бўлишдан асрайди.\nЛОЛА ҲАҚИДА ҚИЗИҚАРЛИ ФАКТЛАР\n1. Лола ер юзида бундан 15 миллион йил олдин пайдо бўлган. Ҳозирги кунда лоланинг 80 та тури мавжуд. Шу турлар 1800 та навга ажратилган.\n2. Очарчилик йилларида одамлар лола пиёзини ҳақиқий пиёз ўрнида овқатга тўғраб ейишган.\n3. Лола бир неча аср давомида Усмонийлар империясининг тимсоли бўлган.\n4. XVII асрда Францияда лоланинг пиёзи жуда қимматга сотилган. Йигитлар бўлғуси жуфтига худди шу лола пиёзини совға сифатида тақдим этишган. Тегирмончи эса бир дона лола пиёзига бутун бошли тегирмонини алмашган.\n5. Россияга лолани илк бор XVIII асрда Пётр I олиб келган.\n6. Эронда лола ватанни ҳимоя қилишда ҳалок бўлган аскарлар тимсоли сифатида қадрланади.


Ўз юртини қўйиб, Ҳинд сари юзланган Бобур авлодларга бир умрлик сабоқ бериб кетди. Тўғри, тақдир тақозоси билан Ҳиндистонни забт этган, у ерда ўз салтанатини яратган ҳукмдорнинг моддий жиҳатдан ҳеч қандай муаммоси бўлиши мумкин эмасди. Лекин у зар идишларда таом тановул қилса-да, истаган нарсага эга бўлса-да, кўнглининг бир чеккаси ҳувиллаб ётарди. Шоирнинг мана бу мумтоз сатрлари эсингиздами:\nҚовун бирла узумнинг ҳажрида кўнглумда ғам ҳар сў,\nОқар сувнинг фироқидин кўзумдин ҳар дам оқар су(в).\nБобур битган ушбу мисралардаги неъматлар шунчаки рамз, аслида шоир ўша қовуну узумлар етиштирилган замин — она Ватан ҳажрида шеър битган.\nКейинги йилларда тақдир тақозоси билан Ўзбекистон фуқаролигига қабул қилинган минглаб юртдошларимизнинг қувончидан ажабланадиган одамларни кўриш насиб этди. Нима эмиш, битта паспорт олганига шунчаям хурсанд бўлиш мумкинми? Сиз ўз Ватанингизда ёшингиз етгандан сўнг табиий равишда паспорт эгаси бўлгансиз-да. Улар эса бюрократиянинг не-не тўсиқларига дуч келиб, йиллар мобайнида шу оддий паспортга эга бўлолмай, қийинчиликларни бошдан кечиришган. Шунча изтиробдан кейин шу Ватан фуқаролигига эришгандан хурсанд бўлмасинми?!\nЎзбекистон Президентининг фуқаролик бериш тўғрисидаги Фармони шарофати билан улар қўлига Ўзбекистон фуқароси деб битилган паспортгина эмас, балки шу ҳужжат тимсолида Ватан ҳадя этилгани аён бўлади. Энди бу инсонлар ҳамма қатори сайлаш, сайланиш ҳуқуқига эга, ўзга элларга сафар қилса, қўлларида фуқаролик паспорти бўлади. Шу Ватанда, Ер юзида эркин ҳаракат қила олади. Конституцияда битилганидек, ундай фуқаро хорижий мамлакатларда ҳам Ўзбекистон давлати ҳимоясидадир.\nҲар бир неъмат борлигида эмас, йўқлигида қадрланади. Шу Ватанда туғилиб, ўсиб яшаётган инсон, эҳтимол, Ватан нақадар бебаҳо эканини тўлиқ англаб етмас. Ватан қадрини ўз Ватанидан жудо бўлганлар яққол ҳис этишади. Ҳеч бўлмаса, сафар мобайнида ўз юртингиздан узоқлашган дамлардаги кайфиятингизни эсланг. Юриш-туришингизга ҳеч ким эътироз билдирмаслиги мумкин. Ҳатто меҳмон мақомида эканингиз маълум имтиёз ҳам берар. Лекин барибир сиз Ватандан йироқда эканингиз кўнглингизнинг бир чеккасини хижил қилиб тураверади. Бир ватандошимиз уммон ортидаги мамлакатда тоби қочиб, шифохонага тушибди. У ерлик дўхтирлар операция қилишни таклиф этибди. Бемор ўша заҳоти ўрнидан туриб кетиб: «Йўқ, йўқ, нима бўлсам, ўз Ватанимда бўлай, операцияга рози эмасман» дебди.\nИнсон ўзи туғилган маконда йиллар мобайнида ўша заминга туп қўйиб, палак ёзади. Маҳаллада, туманда, шаҳарда бир инсон сифатида танилиб боради. Қирқ ёшга кирган одам бошқа юртга кўчиб борса, шу пайтгача орттирган нуфузини бутун умр мобайнида ҳам топа олмайди. Ундай одамга ўша ерликлар яна қирқ йилдан кейин ҳам келгинди сифатида қарашади. Демак, Ватан фақат ватандошлар билан бирга бўлганингизда мукаммалдир.\nОдам боласи она қорнидан тушганда ҳаммаси бирдай чақалоқ бўлади. Йиллар ўтиб оила, маҳалла, мактаб таъсирида турли қиёфада шаклланади. Лекин Ватанга муҳаббат ҳисси касбидан қатъи назар, айрича пайдо бўлиши мумкин. Ҳақиқий ватанпарвар яхши тарбия маҳсулидир. Унинг ўқитадиган мактаби, институти йўқ. Олий маълумот ололмаган зиёли инсон ҳам таниқли олимдан кўра иймонли, диёнатли, ватанпарвар бўлиши мумкин. Илмий даражага эга бўлган олим ҳам фақат ўз нафсини ўйлаши, демак, Ватан манфаатини кейинги ўринга қўйиши мумкин.\nҲадиси шарифда «Ватанни севмоқ иймондандир», деган калом бор. Демак, бунда ватанини севмаган зот иймонсиз, деган маънони уқишимиз мумкин. Агар сиз қаршингиздаги одамга «Сен иймонсизсан» десангиз, ётиб ёқалашади.\nҲаётимизда ватанпарвар инсонлар қанча кўп бўлса, шунча яхши. Ахир, ватанпарварда орият, ғурур, ўзлигини англаш туйғулари кучли бўлади. Президентимиз ҳар бир фуқарони ҳалол бўлишга даъват этяпти. Ҳалол дегани ҳеч кимни алдамайдиган, эл-юрт олдида фидойи, тўғри сўзли инсонни англатади. Ватанни севган инсон ўзи яшаётган жойни янада гўзал, обод кўришни истайди ва шунинг учун курашади. Айни пайтда бундай бўлмаган одамлар билан муроса қилмайди.\nВатан остонадан бошланади, дейишади. Бу ҳикматнинг маъноси шуки, ҳар бир инсон ўзи яшаётган хонадонда ҳалол, мард, фидойи фазилат соҳиблари тарбияланиши учун масъул дегани. Маҳаллани Ватан ичра ватан деб таърифлаймиз. Демак, маҳалла бақувват бўлса, ўша ҳудуд кучли, минтақа бақувват. Кучли минтақалар эса катта Ватаннинг мустаҳкам, қудратли бўлишини таъминлайди. Улкан механизмда кичик мурватнинг бўшашиб қолиши умумий ҳолатга таъсир ўтказгани каби Ватаннинг рисоладагидек мавжуд бўлиши унда яшаётган ҳар бир фуқаронинг талабга жавоб беришига боғлиқ.\nҲар томонлама баркамол инсонларгина ватанга содиқ бўлишади. Исталган ҳудуд, корхонага борсанг, у ерда ватанга садоқатли инсонлар кўп бўлса, ўша ерда ишлар кўнгилдагидек йўлга қўйилади. Қаерда Ватан манфаати, Ўзбекистон манфаати унутилса, у ерда айрим шахслар нафси ҳукмрон бўлади. Ватанини алдаган, аввало, ўзини, оиласини, халқини алдайди. Зеро, халқ ишончидан, Ватан ишончидан олий тушунча йўқ.


Ҳакамга билдирилган ишонч – Сурхон тонги\nБош саҳифа / Спорт / Ҳакамга билдирилган ишонч\nОктябр 3, 2017\tСпорт Изоҳ қолдириш 687 Кўрилди\nЎзбекистонлик ФИФА рефереси Равшан Эрматовга яна бир катта ишонч билдирилди.\nУ 2018 йил ўтказиладиган жаҳон чемпионатининг саралаш босқичида Австралия — Сурия терма жамоалари ўртасида бўладиган плей-офф мусобақасини бошқаради.\nЭслатиб ўтамиз, Осиё қитъаси мамлакатлари терма жамоалари саралаш беллашувларининг гуруҳ босқичларида Австралия ва Сурия давлатлари терма жамоалари учинчи ўринларни банд этишди. Бу жамоалар ўзаро икки ўйин ўтказишади. Малайзия давлатида бўлиб ўтадиган биринчи учрашув 5 октябрга белгиланган. Тажрибали рефери Равшан Эрматов ҳакамлик қиладиган ўйин эса 10 октябрда Сидней шаҳрида ўтказилади. Равшан Эртматовга қанотларда Абдуҳамидилло Расулов ва Жаҳонгир Саидов ёрдам беради.\nИкки учрашув ғолибига КОНКАКАФ минтақасининг тўртинчи жамоаси рақиб бўлади. Қайси бир терма зафар қучса, ўша жамоа жаҳон чемпионати йўлланмасини қўлга киритади.\nОлдинги Ўзбек кураши – Осиё ўйинларида\nКейинги Пахтазор – жасорат майдони


Эртанги об-ҳаво маълумоти билан танишинг - Zamin.uz\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 2-7 даража совуқ, кундузи 3-8 даража илиқ бўлади. “Замин” янгиликларини “Twitter”да кузатиб боринг\nЯнгиликлар » Ўзбекистон » Эртанги об-ҳаво маълумоти билан танишинг


Қозоғистонда терроризмда гумонланганлар қамоққа олинди\nЖанубий Қозоғистон вилоятида терроризм ташвиқоти ва нафратга ундаш гумони билан қўлга олинган бир гуруҳ фуқаролар Ал-Фаробий туман суди қарори билан икки ой муддатда қамоқда ушлаб туриладиган бўлди. Бу ҳақда туман суди судьяси Ғани Байаристан маълум қилди.\nҒани Байаристаннинг айтишича, туман судига миллий хавфсизлик қўмитасининг вилоят департаменти томонидан тақдим қилинган жиноий иш материаллари келиб тушган. Судьянинг маълум қилишича, унда Сайрам туманида истиқомат қилувчи 10 кишининг ҳибсга олингани айтилади.\nУнинг сўзларига қараганда, ҳибсга олинган 8 киши “Терроризмни тарғиб қилиш ёки очиқчасига террор актини содир этишга чақириш” моддасининг 2 қисми билан, икки нафари эса “нафратга ундаш” моддаси бўйича гумон қилинмоқда. Ҳибсга олинганлар 20 дан 50 ёшлар атрофида, деди судья.\n16 ноябрь куни миллий хафсизлик қўмитаси Сайрам тумани ва Чимкент шаҳрида 11 кишининг ушланганини маълум қилди. Вилоят прокуратураси матбуот хизмати маълумотига кўра, ўша куни 10 кишига нисбатан қамоққа олиш санкцияси берилди, яна бири балоғатга етмагани боис, унга нисбатан бу чора қўлланилмади.


36 марта ўқилди.\nИймон إيمان 7 фарзни ўз ичига олади:\nآمَ ن ت بِاللِ ومَ لا ئِكَ تِهِ وَ ك ت بِهِ و ر س ل هِ وال يَومِ الآخِ رِ والقَ دَ رِ خَ يِهِ وشَ رِهِ مِ نَ اللِ ت عَ الَ والب عْ ثِ\nب عْ دَ ال مَ وتِ\nҚуръондан олинган бу ва бундан кейинги оятлар Абдулазиз Мансур таржималарига мансуб.\n«Аллоҳга, фаришталарига, китобларига, элчиларига, охират кунига, яхши-ёмон тақдирга ва қайта тирилишга иймон келтирдим».\nБалоғатга етган ҳар бир инсон бу каби иймоннинг негизи, ислом ақидасининг асосларига ишониши фарздир.\nАллоҳга иймон. Ҳар бир инсон ل إ لَه إل الل م مَّ د رَ س و ل اللِ Лаа илаҳа иллаллоҳу, Муҳаммадур расулуллоҳ - «Аллоҳдан бошқа илоҳ йўқ, Муҳаммад Аллоҳнинг элчиси», - деса, у, шак-шубҳасиз, мусулмон бўлади.\nФаришталарга иймон. Фаришталар нурдан яратилган. Араб тилида - малоика. Улар кўзга кўринмас бўлиб, ҳеч вақт Аллоҳга қарши бормайди, аксинча Унинг буйруқларига итоат қиладилар; емайдилар, ичмайдилар, чарчамайдилар, зерикмайдилар; вазифалари нимадан иборат бўлса, унинг ҳаммасини бекаму кўст бажарадилар.\nКитобларга иймон. Башариятга Аллоҳ томонидан 4 та самовий китоб юборилган. Аллоҳнинг пайғамбарларига ваҳий орқали юборган буйруқларига ишонмоқ фарздир. Одам алайҳиссаломдан Муҳаммад алайҳиссаломгача келиб кетган ҳамма пайғамбарларга юборилган китобларнинг барчаси ҳақдир.\nИнсонлар учун ягона нажот йўли - Қуръони каримга амал қилиш. Чунки Қуръон - ёғду, нур, билим йўли ва ҳидоят манбаи.\nПайғамбарларга иймон. Аллоҳ таоло Одам алайҳиссалом ва у кишининг зурриётларини яратиб, инсонни энг улуғ мавжудот қилиб қўйди ва барча нарсани унга бўйсундирди. Пайғамбарларнинг биринчиси - Одам алайҳиссалом. Муҳаммад алайҳиссалом эса бутун оламларга раҳмат қилиб юборилган охирги пайғамбар бўлиб, бу ҳақда Қуръони каримда айтилади:\nمَا كَانَ مَمَّ د أَبَا أَحَدٍ مِنْ رِجَالِ كمْ وَلَكِ نْ رَ سولَ اللََِّّ وَخَاتَََ النَّبِي يَ\n«Муҳаммад сизларнинг эркакларингиздан бирортасининг отаси эмасдир, балки у Аллоҳнинг элчиси ва пайғамбарларнинг муҳридир». (Аҳзоб сураси, 40-оят.)\nҲадиси шарифда: ول نَبَِّ ب عْ دِ ي «Мендан кейин пайғамбар йўқ»,- дейилади.\nБиз ҳамма пайғамбарларга иймон келтиришимиз шарт.\nОхират кунига иймон. Қиёмат куни ҳар бир киши Аллоҳ олдида қилган ишлари учун ҳисобот беради. Ҳар ким дунёда яхши-ёмон ишларининг натижасини кўради. Яхшилар жаннатдан жой олиш билан мукофотланадилар, ёмонлар дўзахда жазоларини тортадилар. Мўъминларнинг гуноҳкорлари эса дўзахда жазоларини ўтаб бўлгандан кейингина жаннатга кирадилар.\nТақдирга иймон. Аллоҳнинг барча бўлажак нарсаларнинг яратилишдан олдин қачон бўлишини, қаерда бўлишини, қандай бўлишини ва бошқа энг нозик томонларини азалдан билиб, бўлажак ишларини тайин этиши ва белгилашига тақдир дейилади.\nТақдирдаги яхшилик ва ёмонликка ишониш фарздир.\nإِنَّا كلَّ شَيْءٍ خَلَقْنَاه بِقَدَرٍ\n«Албатта, Биз ҳар бир нарсани ўлчов билан яратдик». (Қамар сураси, 49-оят.)\nАллоҳ таоло ҳар бир инсоннинг тақдирига яхшилик йўлини танласа, унинг мукофоти жаннат, ёмонлик йўлини танласа, унинг жазоси дўзах эканлигини ёзиб қўйган. Пайғамбар алайҳиссалом айтадилар:\nمَ ا مِ ن ك مْ إِل وق دْ ك تِبَ مَ قْ عَ د ه مِ نَ النَّارِ ومَ قْ عَ د ه مِ نَ ال نَّةِ\n«Ҳар бир кишининг тақдирига яхшилик йўли билан борса жаннатий бўлиши, ёмонлик йўлини танласа дўзахий бўлиши ёзиб қўйилган».\nАллоҳ таоло инсонга жузъи ихтиёр ва фикр юритиши учун ақл берди. Инсон ўз ихтиёри ва ақли билан ё яхшилик йўлини ёхуд ёмонлик йўлини танлайди: инсонга танлаш ҳуқуқи берилган.\nАллоҳ таоло «Шамс» сурасининг 8-оятида:\nفَأَلْْمََهَا ف جورَهَا وَتَ قْوَاهَا\n«Унга фисқ-фужурни ҳам, тақвосини ҳам илҳом қилиб қўйган зот».\n«Балад» сурасининг 10-оятида:\nوَهَدَيْ نَاه النَّجْدَيْنِ\n«Яна уни икки йўлга (яъни ҳидоят ва залолат йўлларига) йўллаб қўйдик-ку!» деб таъкидлайди.\nАллоҳ инсонга ихтиёр, яъни танлаш ҳуқуқини бермаганида дўзахга тушган бандалар: «Эй Раббимиз! Бизнинг тақдиримизга дўзахий деб ёзган Ўзинг-ку! Энди бизни дўзахда азоблайсанми»?-деб норозилик қилишлари мумкин эди.\nҚайта тирилишга иймон. Инсонлар ва барча махлуқлар қиёмат куни қайта тирилади ва ҳисоб-китоб қилинади. Ҳар бир киши ўлими- дан кейин мангу бир ҳаётнинг борлигига ишониши фарз.\nق لْ إِنَّ الَْْوَّلِيَ وَالْآخِرِينَ، لَمَجْ موع ونَ إِلَ مِيقَاتِ يَ وْمٍ مَعْل ومٍ\n«(Эй, Муҳаммад, уларга) айтинг: «Албатта, аввалгилар ҳам, кейингилар ҳам маълум Кундаги белгиланган вақтда, албатта тўпланувчидирлар!» (Воқеа сураси, 49-, 50-оятлар


266. Меросга доир айрим ҳукмлар – Islom Nuri\n266. Меросга доир айрим ҳукмлар\nعَنْ ابْنِ عَبَّاسٍ رَضِيَ اللَّهُ عَنْهُمَا عَنْ النَّبِيِّ صَلَّى اللَّهُ عَلَيْهِ وَسَلَّمَ قَالَ: «أَلْحِقُوا الْفَرَائِضَ بِأَهْلِهَا فَمَا بَقِيَ فَهُوَ لأَوْلَى رَجُلٍ ذَكَرٍ» (رواه مسلم).\nИбн Аббос розияллоҳу анҳумодан ривоят қилинади: Расулуллоҳ соллаллоҳу алайҳи ва саллам айтдилар: «(Меросдан тегадиган) улушларни ўз эгаларига етказинглар! Ортиб қолгани энг яқин эркак қариндошга бўлади» (Имом Муслим ривояти).\nАбу Умома Боҳилий розияллоҳу анҳудан ривоят қилинади: Расулуллоҳ соллаллоҳу алайҳи ва салламнинг шундай деганларини эшитганман: «Аллоҳ таоло ҳар бир ҳақ эгасига ўз ҳаққини бериб қўйди, ворисга васият қилиш мумкин эмас» (Абу Довуд ва Термизий ривоятлари).\nعَنْ أُسَامَةَ بْنِ زَيْدٍ رَضِيَ اللَّهُ عَنْهُمَا أَنَّ النَّبِيَّ صَلَّى اللَّهُ عَلَيْهِ وَسَلَّمَ قَالَ: «لا يَرِثُ الْمُسْلِمُ الْكَافِرَ وَلا الْكَافِرُ الْمُسْلِمَ» (متفق عليه).\nУсома ибн Зайд розияллоҳу анҳумодан ривоят қилинади: Расулуллоҳ соллаллоҳу алайҳи ва саллам айтдилар: «Мусулмон кофирдан, кофир мусулмондан мерос олмайди» (Муттафақун алайҳ).\nМеросдан тегадиган улушларни Аллоҳ субҳанаҳу ва таоло Ўзининг Китобида белгилаб берган, Расулуллоҳ соллаллоҳу алайҳи ва саллам уни очиқ баён қилганлар ва бу ишни одамларнинг хоҳиш-ҳаволари ва истак-рағбатларига қўйиб қўймаганлар. Расулуллоҳ соллаллоҳу алайҳи ва саллам Аллоҳ таоло бандаларига шаръий қилиб берган ўлочовлардан тажовуз қилишдан қайтарганлар.\nМеросларни тақсимлаш Аллоҳ таолонинг Ўзи тузиб берган шариат-қонундир;\nМеросхўрга бирон нарсани васият қилиш мумкин эмас;\nМеросхўрлар ўзларининг белгиланган ҳақларини олганларидан сўнг меросдан бирон нарса ошса, у энг яқин эркак қариндошга бўлади; (тафсилотлар учун “Фароиз” ҳақидаги китобларга мурожаат қилинади);\nМусулмон билан кофир бир-биридан мерос олиши мумкин эмас.


Telegram мессенжерида кўплаб янги функциялар пайдо бўлди — QWERT.UZ\nTelegram мессенжерида кўплаб янги функция ва имкониятлар пайдо бўлди, деб хабар беради Spot.\nХусусан, улар орасига «Архивлаштириш» функцияси ҳам қўшилган бўлиб, унинг ёрдамида фаол ва нофаол чатларни, алоҳида шахсий хабарларни архивга жойлаштириш мумкин — деб бу хақда «Daryo» нашри хабар беради\nЧап тарафдаги свайп чатни «Чатлар архиви»га жўнатади. Архивдаги чатдан хабар келса, у папкадан умумий диалоглар рўйхатига қайтади. Хабар келмаган чатлар доимий архивда қолади. Шунингдек, архивнинг ўзини ҳам яшириб қўйиш имкони бор.\nБундан ташқари 100 та чатни юқорига «қистириб қўйиш» мумкин. Қайта тикланган чатни яна архивлаштириб, ўша жойига қайтариш ҳам мумкин бўлди.\nЭндиликда биргина ҳаракатни — «қистириб қўйиш», «жўнатиш», «ўчириб қўйиш, «архивлаштириш» ёки «ўчириб ташлаш» амалларни бир вақтнинг ўзида бир нечта чатларда қўллаш мумкин.\nAndroid учун янги дизайн\nAndroid’лар учун Telegram мессенжери янги белгидан тортиб янги менюгача эга бўлди. Telegram жамоаси эндиликда чатлардаги хабарларни танлаш нафақат чиройли, балки кенг функцияли бўлишига эътибор қаратган.\nМатннинг икки ёки уч қаторини алоҳида ажратиб олиш ҳам мумкин:\nШунингдек, янги дизайн хабарларни бир вақтнинг ўзида бир неча кишига жўнатиш имконияти ҳамда эмодзилар билан бойитиш функциясини қўшди:\niOS қурилмалари учун эса 4 хонали код ўрнига 6 хонали кодни ўрнатиш мумкин бўлди:\nБошқа янги имкониятлар\niOS’лар учун яна бир янги функция — яқин орада фойдаланилган стикерларни ўчириб ташлаш:\nЯхшиланган ёзишмалар (контактни олдиндан кўриш):\nШахсий гуруҳ ва каналлардаги айнан керакли хабарга ҳавола бериш:\nДиалогга кирмай туриб, чатлар рўйхатида ким online эканлигини тезда кўриш:


Президент 31 август куни халқ вакиллари билан ҳам мулоқот қилди.\nБу йил 75 га кирган, 25 йилдан бери Ўзбекистонни бошқариб келаётган Президент Ислом Каримов Алишер Навоий номидаги Ўзбекистон Миллий боғида Ўзбекистон Республикаси давлат мустақиллигининг 23 йиллигига бағишланган байрам тантанасида нутқ сўзлади. Президент нутқи билан танишиб чиққан мухбиримиз унинг айрим жиҳатларига эътиборингизни қаратади.\nПрезидент Ислом Каримов Ўзбекистон Республикаси мустақиллигининг 23 йиллигига бағишланган тантанали маросимдаги нутқида шу куни эрталаб “Шаҳидлар хиёбони”да уламолар билан суҳбатида тилга олгани мавзуга яна тўхталиб, бундай деди:\n“Ҳозирги кунда дунёнинг турли ҳудуд ва минтақаларида, яқин ва узоқ атрофимизда экстремизм ва терроризм, қарама-қаршилик, қон тўкилиши, хавф-хатарлар ортиб, умуман, вазият тобора кескинлашиб бораётгани барчамизни хавотир ва ташвишга солиши табиийдир”.\n“Шаҳидлар хиёбони”да Каримов бу фикрни конкретроқ айтган эди:\n“Қаранг, Ироқда нималар бўлаяпти?!. Бир бемаза, мутлақо аввал билинмаган оқимларнинг вакиллари нималар қилаяпти?! <…> Агар кимки бу оқимларга ўз вақтида зарба бермаса, нима бўлади?!"\nТантанали маросимдаги нутқида Каримов дунёнинг турли ҳудуд ва минтақаларида бўлаётган қарама-қаршиликларга нисбатан Ўзбекистоннинг позицияси қандай бўлажаги тўғрисида бундай деди:\n“Ўзбекистоннинг позицияси бундай ҳолатлар, кескин зиддият ва тўқнашувларни фақатгина сиёсий йўл, тинч воситалар билан ҳал этиш, Бирлашган Миллатлар Ташкилотининг Низомида муҳрлаб қўйилган асосий принципларга ва халқаро нормаларга итоат қилган ҳолда, давлатларнинг суверенитети ва чегараларнинг дахлсизлигини бузишга, зўравонлик ва куч ишлатишга йўл қўймасликдан иборатдир”.\nНутқда конкрет давлат тилга олинмаган бўлса-да, Каримов Украинадаги вазиятни ҳам назарда тутаётгани, Ўзбекистоннинг бу масаладаги позицияси ўзгаришсиз қолаётганини тахмин қилиш мумкин.\nКаримов ўз нутқида “яқин ва узоқ қўшнилар”га ҳам тўхталиб ўтди:\n“Яқин ва узоқ қўшниларимиз билан тил топиб, бизларни бирлаштирадиган умумий мақсадлар йўлида ҳамкорликни янада кучайтириш, ўзаро манфаатли алоқаларни ўрнатиш устувор вазифамиз бўлиб қолишини замоннинг ўзи тақозо этмоқда”.\nШу ўринда яқин қўшнилардан бири – Қирғизистон раҳбарининг 30 август кунги баёнотини келтирмоқчимиз.\nҚирғизистон мустақиллигининг 23 йиллигига бағишланган тантаналарда Президент Атамбаев тантанада ҳозир бўлган элчилар орқали - билвосита қўшни давлатлар раҳбарларига мурожаат қилди.\n“Бугун бу ерда хорижий мамлакатлар, шу жумладан, қўшни мамлакатлар элчилари ҳам ўтирибди. Фурсатдан фойдаланган ҳолда, улар орқали қўшни давлатларнинг раҳбарларига мурожаат қилмоқчиман. Ҳурматли қўшнилар, келинглар, аҳил бўлиб яшайлик. Келинглар, бир-биримизга зиён келтиришнинг ўрнига ёрдам берайлик”.\nҚирғизистонлик таҳлилчилар ўз президентининг бу гапини биринчи навбатда жорий йил апрелидан Қирғизистон жанубига газ беришни тўхтатиб қўйган Ўзбекистон раҳбариятига қаратилганини айтмоқда.\nПрезидент Каримов тантанали маросимдаги нутқида ёшлар шаънига илиқ гаплар айтар экан, Хитой Халқ Республикасининг Нанкин шаҳрида ўтказилган ўсмирлар ўртасидаги Иккинчи Олимпия ўйинларида 28 нафар ўзбекистонлик ёш спортчи қатнашганини, 4 та олтин, 3 та кумуш, 3 та бронза, ҳаммаси бўлиб – 10 та медални қўлга киритганини, бу Ўзбекистон ёшларининг мустақилликнинг 23 йиллик байрамига улкан ҳисса эканлигини таъкидлаб ўтди.\nАйни пайтда Президент Ўзбекистоннинг жорий йил февралида Сочида бўлиб ўтган Олимпия ўйинларида рамзийгина иштирок этгани тўғрисида лом-мим демади. (3 спортчи қатнашди, 17-, 39-, 64- ва 67- ўринлар)\nТантанали маросимдаги нутқида Ислом Каримов аввалги йилларда айтгани гапларни яна бир бор такрорлади.\nСовет даврини яна бир бор танқид қилар экан, Президент “Ўзбекистонимиз фақатгина хомашё етказиб берадиган, иқтисодиёти бирёқлама ривожланган, пахта яккаҳокимлиги ҳалокатли тус олган ўлкага айлантирилган, собиқ СССР таркибида энг қолоқ аграр республика эмасмиди?” деган саволни ўртага ташлади.\nЛекин пахта яккаҳокимлигининг бугунги даражаси тўғрисида ҳеч нарса демади.\nПрезидент Ислом Каримовга кўра, Ўзбекистонда “демократик давлат ва фуқаролик жамиятини барпо” этилмоқда.\nЭнди Президент нутқидан сўнг бўлиб ўтган концертни томоша қилганлар орасида ким кўриниб, кимлар кўринмагани тўғрисида: Аввалги “Наврўз”у “Мустақиллик”ларда яйраб-яшнаб ўтирадиган Гулнора Каримова бу гал кўринмади.\nШунингдек, Татьяна ва Лола каримовалар, бош вазир биринчи ўринбосари Рустам Азимов ва Олий Мажлис Сенати раиси Илгизар Собировлар ҳам кўринмади. Ҳар ҳолда телерепортажда улар кўринмади.


Али Ҳамроев: «Агар кино олсам, фақат Самарқандда оламан» - zarnews.uz\nАли Ҳамроев 84 ёшни қаршилаётган бўлса-да, унинг кино олишга, янги асарлар яратишга бўлган меҳри ўзгача. Италияда яшайди, аммо Ўзбекистонда кино олиш у кишига мароқ бағишлайди.\n1937 йил 19 майда Тошкентда туғилган Али Ҳамроев Герасимов номидаги Бутунроссия давлат Кинематография институтини тугатган. Режиссёр сифатида қалбимиздан чуқур жой олган «Ёр-ёр», «Дилором», "Лайлак келди, ёз бўлди", "Қизил қум", "Еттинчи ўқ", "Инсон қушлар ортидан боради", "Халқ жасорати", "Мевазорлик аёл" каби фильмлар муаллифи. Ҳозирда Самарқандда Кинематография агентлиги буюртмасига асосан “Ёшлик” киностудияси томонидан “Самарқандда қовун таровати” бадиий фильмининг суратга олиш ишларини олиб бормоқда.\nРежиссёр Али ака фильм ҳақида, суратга олиш жараёнлари, Самарқанднинг ўзига хослиги ҳақида гапириб берди.\n- Фарзандларим ва невараларим билан ҳозирда Италияда истиқомат қиламан, - дейди режиссёр. – Лекин Ўзбекистон билан ҳам алоқаларим узилгани йўқ. 10 йилда 6 та ҳужжатли фильм ишладим. Игор Савинский, Галия Измаилова, Павель Беньков шулар жумласидан. Кинематография агентлиги директори маҳалла ҳақида “Ёр-ёр” фильмига ўхшаш бадиий фильм суратга олишимни таклиф қилди. Мен агар фильм яратадиган бўлсам фақат Самарқандда суратга олишимни айтдим. Гарчи Тошкентда туғилган бўлсам-да, Самарқанд ўзининг қадимийлиги, анъаналарининг сақланиб қолганлиги билан мени ўзига маҳлиё этади. Бу шаҳарнинг ўз юзи бор, сири бор. Рост, бу ерда эски маҳаллаларни, юзида табассум билан сизга салом берадиган болаларни, кўмагини аямайдиган халқни, эрта тонгдан эшигини очиб қўядиган хонадонларни ҳали ҳам учратасиз.\nБундан 55 йил олдин ишланган, халқимиз севиб томоша қиладиган “Ёр-ёр” фильмининг иккинчисини олиш қийин. Чунки актёрлардан фақатгина Бахтиёр Ихтиёров бор. Ўйлаб кўриб, Самарқанд маҳаллалари, халқининг турмуш тарзи, оқсоқоллар, тўйлари ҳақида “Самарқандда қовун таровати” сценарийсини 3 ой давомида ёздим. Чунки маҳалла – бу Ўзбекистоннинг юзи.\n- Фильмнинг номидан Самарқанд қовунлари ҳақидами, деган хаёлга борасиз, аммо фильм маҳаллалар ҳақида экан...\n- Қовунни нима учун қўшдим. Бу сюжетга боғланган. Фильм Асқар отанинг велосипедда бозордан чиқиши билан бошланади. У велосипед багажида бозордан сотиб олган қишки қовун билан уйга кетаётганида чет эллик сайёҳларни олиб юрган таржимон йигит уни кўриб, хурсандчилик билан таништиради. “Бу менинг ўқитувчим, Асқар ота”, дейди. Шунда сайёҳлардан бири ёқимли таралаётган қовун тароватидан сармаст бўлиб, унинг нималигини сўрайди. Асқар ота қишки қовун эканлигини айтади. Унинг таровати сайёҳларни-да маҳлиё этганди.\nКейин фильм ўртасида қовуннинг тиликлаб сотилаётган жараёни кўрсатилади. Одамлар келиб, мазасини татиб, бободеҳқондан миннатдорлигини изҳор этади. Бу ҳам ўзбек халқининг анъанаси.\nУчинчи лавҳада Асқар отанинг дўсти касал бўлиб қолади, иссиғи чиқиб уйида ётади. Хабарлашганда дўсти Асқар отага келмаслигини тайинлайди – «овора бўлманг», дейди. Аммо Асқар ота битта қовун кўтариб, дўстини кўришга боради. Кириши биланоқ дўсти қовун тароватидан чеҳраси ёришади. “Вой бунинг ҳидини”, дейди. Шунда Асқар ота: “Кўряпсанми, сен ҳид биляпсан. Қани, таътиб кўр-чи”, дейди. Дўсти татиб кўриб, қовуннинг таъми тилни ёришини айтади. “Демак, таъмни сезяпсан. Сен касал эмассан”, дея дўстини оёққа турғазади. Мана шу саҳналар асосида фильм номи келиб чиқди. “Самарқандда қовун таровати”. Умуман, Ўзбекистоннинг ҳар бир бурчагида етиштирилган қовунларнинг таровати ўзгача.\n- Суратга олиш жараёнлари ҳақида гапириб берсангиз...\n- Бу фильм маҳаллалар фаолияти, одамларнинг турмуш тарзи, кўп миллатли маҳаллаларнинг тотувлиги ҳақида. Воқеалар кекса ўқитувчи, маҳаллада ўз сўзига эга Асқар ота билан боғлиқ. Биз Амир Темур мақбараси атрофи, Бибихоним маҳаллаларида, Регистон, Тошкент кўчасида, Сиёб бозорида суратга олиш ишларини олиб бордик. Маҳаллада ўтаётган йиғилишнинг ўзида ўзбек, тожик, рус, яҳудий, лўли каби миллатларнинг тотувлигини кўрсатдик. Йиғилишда рус миллатига мансуб аёл ўзбек тилида гапиради.\nУргутнинг Қайнарбулоқ маҳалласида тўй саҳналарини тасвирга олдик. Бутун қишлоқ тўйга келди. Ушбу кадрда маҳалладаги ҳақиқий тўй жараёнини кўрсангиз бўлади. Ургут ҳавосининг тозалиги, табиатининг ўзига хослиги бизни мафтун этгани рост. Тўйда Ўзбекистон халқ артисти Насиба Абдуллаева “Ёр-Ёр” фильмидаги қўшиқни янгича талқинда ижро этади. Эски фильмдан шуни олдим. Жуда ажойиб ижро бўлди. Миллий удумларимиз ҳам ёддан чиқмади. Келин-куёвни кутиб олиш саҳналари ҳам киритилди. Маҳалладаги муаммолар ҳам фильмда кўрсатилди.\nҚачон Самарқандга келсам, болалар саломини аямайди. Буни ҳам кинога қўшдим. Шу билан бирга Бахтиёр Ихтиёров учун ҳам битта образ яратдим. Бой одам ҳам яхшилигини, қўли очиқлигини, унинг ҳам ички кечинмалари борлигини актёр ажойиб талқин қилди. Чунки одамлар қачонки ўзига тўқ яшаса, жамият ҳам бой бўлади. Бу фильм 2021 йилнинг ҳужжати бўлади. Юз йилдан кейин ҳам томошабин мана, қанақа одамлар яшаганини, бир-бирини ҳурмат қилганини, урф-одатларимизни, керак бўлса, коронавирус билан курашаётган халқни, шундай вазиятда ҳам одамларнинг меҳр-оқибати кучли бўлганини кўради.\nМазкур фильм Самарқандда яшовчи Асқар ота ҳақида бўлиб, у ўзгаларга ёрдам берувчи меҳрибон инсон. Маҳаллада ҳам катта обрў қозонган. Кимда қандайдир муаммо бўлса, Асқар отага мурожаат қилади. Фильмда яна Тоҳир ва Зуҳра, Равшан ва Лола каби севишганларнинг тақдири кўрсатилади. Фильмнинг барча воқеалари Самарқандда бўлиб ўтади.\nФильм премьераси мустақиллигимизнинг 30 йиллиги байрами арафасида бўлиши режалаштирилган.\nНасиба Жонтўраева суҳбатлашди.